Minuri/sinhala-corpus-wikipedia huggingface dataset:
රාජ්වංශිගේ බිරිය වූ තේජස්විනී ඒ වෙනුවට නූපන් දරුවාව ඇපයට තබන ලෙස පවසයි
දරුවා රාජ්වංශිගේ ඇපකාර කම්කරුවකු කිරීමට යුවල එකඟ වෙයි
පුරසඳ ඇති දිනයක රාත්‍රියේ කස්තුරි චාකොර් නැමැති දියණියකට උපත ලබා දෙයි
දැරියව වසර හතක් දෙමාපියන් අසල තබා ගැනීමට තේජස්විනී අවසර දෙයි
ඉන්පසු ඔවුන් ඇයව රාජ්වංශිගේ නිවසේ සේවයට රැගෙන ආ යුතු විය
වසර හතකට පසු (2003), චාකොර් වලව්වට පැමිණෙයි
නිර්භීත දැරියක වන ඇය, කාරුණික, දක්ෂ දැරියකි
එහිදී ඇය මනෝහාර් රාජ්වංශිගේ පුත්‍රයා වූ විවාන් රාජ්වංශිගේ මිතුරියක බවට පත් වෙයි
විවාන්ගේ උපකාරයෙන් ඇය වලව්වෙන් පලා ගිය ද, ඇගේ මව ඇයව නැවත වහල් සේවයට රැගෙන පැමිණෙයි
මේ අතර ඉෂ්වාර් රාවත් (සංදීප් බස්වානා) ගේ සහාය හිමි වන ඇය නිදහස ගැන සිහින දකියි
ඉෂ්වාර් යනු ආදිත්‍ය රාවත්ගේ පියා වන අතර, ඔහු ලක්නව්හි නිදහස් දිසාපතිවරයකු ද වේ
සිය දියණියක මෙන් චාකොර්ට සෙනෙහස දක්වන ඔහුට ඇයට ඉගැන්වීමට අවශ්‍ය වේ
චාකොර් පාසලකට ඇතුළත් වන අතර, එහිදී ඇයට අර්ජුන් ඛන්නා (විනීත් රයිනා) නැමැති ශාරීරික අධ්‍යාපන ගුරුවරයකු හමුවෙයි
සියලු බාධක මධ්‍යයේ චාකොර්ට ඉගැන්වීමට ඉෂ්වාර් සිතයි
ඔහු ඇයව සිය දෙමව්පියන්ගේ උපකාර ලබා ගැනීමට ලක්නව් වෙත රැගෙන යයි
ඔහුගේ පියා වන පුර්ෂෝත්තම්, භයියාජිට බියවන අතර ඔහු චාකොර්ව නැවත රාජ්වංශි වෙත යැවීමට උත්සාහ දරයි
භයියාජි විසින් ඉෂ්වාර්ව සිරගත කරන්නේ ඔහු චාකොර්ව නීතිවිරෝධී ලෙස සිය නිවසේ රඳවා ගනිමින් විකිණීමට උත්සාහ දරන බවට බොරු චෝදනා නගමිනි
ඉෂ්වාර්ව බේරා ගැනීම සඳහා චාකොර්ට තමන්ව ආරක්ෂා කරගත් මිනිසා සහ අධ්‍යාපනය යන දෙකෙන් ‍එකක් තෝරාගැනීමට සිදු වේ
අධ්‍යාපනය පිළිබඳ සිහිනය ඇය අත්හැරීමට තීරණය කරයි
චාකොර් සහ ඉෂ්වාර්හට උපකාර කිරීමට අර්ජුන් ඛන්නා අසාද්ගාන්ජ් ග්‍රාමයට පැමිණෙයි
විවාන් රාජ්වංශි ද අසාද්ගාන්ජ් වෙත පැමිණෙයි
එහි දී චාකොර්ට කමල් නාරායන්ගේ දියණිය වූ භාග්‍යා (ශීතාල් පාණ්ඩ්‍යා) මුණගැසෙයි
අර්ජුන් සහ භාග්‍යා ප්‍රේමයෙන් බැඳෙති
අනතුරුව ඉෂ්වාර් විසින් කමල් නාරායන්ව සිරභාරයට යවනු ලැබෙයි
අර්ජුන් සහ භාග්‍යා සතුටින් විවාපත් වෙති
පසුව කමල් නාරායන් විසින් ඇටවූ බෝම්බයක් පිපිරීමෙන් ඉෂ්වාර් මිය යයි
ඉෂ්වාර් මියයාමත් සමග, කමල් නාරායන් නිදහස් වෙයි
අර්ජුන් සිය බෑනා ලෙස පිළිනොගන්නා නාරායන් ඔහුව මරාදැමීමට කල්පනා කරයි
දිල්ලියේ දී, චාකොර් වැනි පෙනුමක් ඇති චුන්නි නැමැති දැරියක කමල් සහ මනෝහාර්ගේ නෙතගැටෙයි‍
ඔවුහු ඇයට චාකොර් මෙන් රඟපානු පිණිස ලක්ෂ 50ක් ලබා දෙති
අර්ජුන් භාග්‍යාව ලක්නව් වෙත රැගෙන යයි
චුන්නි රැගෙන කමල් සහ මනෝහාර් අසාද්ගාන්ජ් වෙත පැමිණෙති
කස්තුරි සහ සෙස්සෝ චාකොර් දැක ප්‍රීතියට පත් වෙති
අර්ජුන් සහ භාග්‍යා ලක්නව් වෙත ගොස් ඇති බව දැනගන්නා කමල් නාරායන් කෝපයට පත් වේ
අවසානයේ, හෙළිවන්නේ චුන්නි යනු චාකොර්ගේ නිවුන් සොයුරිය බවයි. භයියාජි චුන්නිව මරා දමයි
චුන්නිගේ මරණය ගැන නොදත් චාකොර් රෙන්බෝ සර්කසය වෙත යයි
එහි දී ඇය නිර්භීත ලෙස මිනීමරුවා අනාවරණය කරගන්නා අතර, රංජනා විසින් මනෝහාර් මරා දැමීමෙන් පසු ඇය භයියාජි සහ රංජනාගේ විවාහයට සහභාගී වෙයි
භයියාජි චාකොර්ව මරාදැමීමට තැත් කරයි
නමුත් අසාද්ගාන්ජ් වෙත නැවත පැමිණෙන අර්ජුන් ඇයව බේරාගනියි
කෝපයට පත්වන භයියාජි ඇ‍ගේ දාදිව අල්ලා ගනියි
තමන්ට වසර 10ක් කල් දෙන මෙන් අර්ජුන් චාකොර්ගෙන් ඉල්ලා සිටියි
ඇය ඊට එකඟ වේ
දස වසරකට පසු
අනතුරුව කතාමාලාවේ වසර දහයක් ගෙවී ඇති බව පෙන්වයි. දැන් කතාව ගලායන්නේ ප්‍රධාන චරිත ත්‍රිත්වයක් වටායි
එනම් චාකොර් (මීරා දියොස්තාලේ), ආදිත්‍ය රාවත් (වරුන් ෂර්මා) සහ විවාන් රාජවංශි (පරාස් අරෝරා) ය
චාකොර් අර්ජුන් ඛන්නා යටතේ පුහුණුව සිටියි
අර්ජුන් (විනීත් රයිනා) සහ භාග්‍යා (ශීතාල් පාණ්ඩ්‍යා) ඇයව තමන්ගේම දියණියක් මෙන් හදා ගනිති
චාකොර්ගේ සිහිනය අසාද්ගාන්ජ් ග්‍රාමය කමල් නාරයන්ගේ ග්‍රහණයෙන් මුදාගැනීමයි
නොයෙකුත් ක්‍රීඩා තරග ජයග්‍රහණය කොට ඇති ඇය නැවත අසාද්ගාන්ජ් වෙත පැමිණෙන්නේ සිය කීර්තියත් සමගයි
අසාද්ගාන්ජ් වෙත පැමිණීමෙන් පසු කමල් නාරායන් විසින් සිය දාදිව මරාදමා ඇති බව ඇය දැනගනියි
ඇගේ සොයුරිය වූ ඉම්ලිගේ මනස ද ඇයට විරුද්ධව හැඩගස්වා ඇත
ඉම්ලි මේ වන විට කමල් නාරායන් හා ඔහුගේ පුත් සුරාජ්ව පක්ෂපාතීව සිටින්නී ය
එසේම ඇයට තරමක් අසිහියෙන් යුතු විවාන්ව ද හමුවෙයි
ඔහුට තේජස්විනී විසින් මත්ද්‍රව්‍ය එන්නත් කොට ඇති බව ඇය මඳ කලකින්ම අනාවරණය කොට ගනියි
චාකොර්ගේ ඉල්ලීම අනුව විවාන් ක්‍රමයෙන් මත්ද්‍රව්‍යවලින් මිදෙයි
අනතුරුව විවාන් සහ චාකොර් එක් වී කමල් නාරායන්ගේ දුෂ්ට පාලනය අවසන් කිරීමට කුමන්ත්‍රණ කරති
ඔහු සහ ඔහුගේ පුත්‍රයාව අපරාධ වෙනුවෙන් සිරගත කරනු ලැබෙයි
අසාද්ගාන්ජ්හි සියලු ගම්වැසියෝ ප්‍රීතියට පත්ව උත්සව පවත්වන්නට වූහ
විවාන් චාකොර්ට විවාහ යෝජනාවක් ගෙනෙන අතර, චාකොර් එය පිළිගනියි
මේ අතර, ඉම්ලිගේ සහාය ඇතිව සිරභාරයෙන් පැන එන සුරාජ්, විවාන් සහ චාකොර්ගෙන් පළිගන්නට අදිටන් කරගනියි
මේ අතර සුරාජ් දිල්ලියේ ධනවත් ව්‍යාපාරිකයකුගේ දියණියක වූ ටිනා සමග විවාහ ගිවිස ගනියි
නමුත් සුරාජ් හේතුවෙන් තමා ගැබිනියක බවට පත්ව ඇති බව ඉම්ලි සුරාජ්ට පවසයි
ඇයව ප්‍රතික්ෂේප කරන සුරාජ් ඇයට දරු ගැබ විනාශ කරගන්නා මෙන් පවසයි
ඉන් කම්පනයට සහ ශෝකයට පත් ඉම්ලි සියදිවි හානි කරගැනීමට තැත් කරයි
නමුත් ඇයව බේරාගන්නා චාකොර් ඇයව සුරාජ්ට විවාහ කරදීමට පොරොන්දු වෙයි
චාකොර් සහ විවාන්ගේ විවාහයට දින නියම කරගැනෙයි
සුරාජ් සහ ටිනාගේ විවාහය ද එදිනටම යෙදෙයි
ටිනාට මෙම විවාහය කරදෙන්නේ ඇගේ අකමැත්තතෙන් බව වටහාගන්නා චාකොර්, ටිනා, විවාන් සහ ඉම්ලිගේ උපකාර ඇතිව සුරාජ්ගේ මනාලිය ලෙස ටිනා සහ ඉම්ලිව මාරුකිරීමට සැලසුම් කරයි
විවාහ දිනයේ පැනයාමට ටිනාට උපකාර කරන චාකොර්, ඉම්ලිව මනාලිය මෙන් සරසවයි. මනාලියන් මාරු කිරීම පිළිබඳ දැනගන්නා සුරාජ්, තේජස්විනීගේ උපකාර ඇතිව ඉම්ලි සහ චාකොර්ගේ තැන් මාරු කරයි
කිසිවකුගේ දැනීමකින් තොරව සුරාජ් චාකොර්ව විවාහ කර ගනියි
චාකොර් සහ ඉම්ලි සිය මුහුණු දුපට්ටාවලිනුත්, සුරාජ් සහ විවාන් සිය මුහුණු සෙහ්රාවලිනුත් ආවරණය කොටගෙන ඇති නිසා කිසිවකුට මෙය නොවැටහේ
විවාහයෙන් පසු සැමදෙනාම පුදුමයට පත්වන්නේ චාකොර් සුරාජ් සමගත්, විවාන් ඉම්ලි සමගත් විවාහ වී ඇති බව දැනගැනීමෙනුයි
මෙහි වරද චාකොර් මත පැටවීමට සුරාජ් උත්සාහ දරයි
ඉම්ලි හා විවාන් ඇතුළු සියලු දෙනා ද විශ්වාස කරයි
චරිත නිරූපණය

ප්‍රධාන චරිත
 මීරා දියොස්තාලේ, චාකොර් සුරාජ් රාජ්වංශි ලෙස
 ස්පන්දන් චතුර්වේදි, ළමා චාකොර්/චුන්නි ලෙස
 විජයේන්ද්‍ර කුමේරියා, සුරාජ් කමල් නාරායන් රාජ්වංශි ලෙස
 අපූර්ව් ජ්‍යෝතීර්/දර්ශන් ගුර්ජාර්, ළමා සුරාජ් රාජ්ංශි ලෙස
 පරාස් අරෝරා, විවාන් මනෝහාර් නාරායන් රාජ්වංශි ලෙස
 වහිබ් කපාඩියා, ළමා විවාන් රාජ්වංශි ලෙස
 විධි පාණ්ඩ්‍යා, ඉම්ලි විවාන් රාජ්වංශි ලෙස
 ටෂීන් ෂා, ළමා ඉම්ලි ලෙස
 සායි බල්ලල්, කමල් නාරායන් රාජ්වංශි ලෙස
 වන්දනා සිං, රාගිනි කමල් නාරායන් රාජ්වංශි ලෙස
 වෛෂ්ණවි ශුක්ලා, ළමා රාගිනි රාජ්වංශි ලෙස

ආවර්තී චරිත

 සායි දියෝධාර්, කස්තුරි භුවන් ලාල් ලෙස
 ප්‍රාචී පතක්, තේජස්විනී කමල් නාරායන් රාජ්වංශි ලෙස 
 ජිනී විර්දි, රංජනා කමල් නාරායන් රාජ්වංශි/රංජනා මනෝහාර් රාජ්වංශි ලෙස
 රජීව් කුමාර්, භුවන් ලාල් ලෙස
 ප්‍රකාශ් රාම්චාන්දනි, ලාඛන් ලෙස  
 නොහඳුනන අයකු, චගාන් ලෙස
 වරුන් ෂර්මා, ආදිත්‍ය ඉෂ්වාර් රාවත් ලෙස 
 යෂ් මිස්ත්‍රි, ළමා ආදිත්‍ය රාවත් ලෙස   
 විනී අරෝරා, ටිනා රායිචන්ද් ලෙස
 විනීත් රයිනා, අර්ජුන් ඛන්නා ලෙස
 ශීතාල් පාණ්ඩ්‍යා, භාග්‍යා අර්ජුන් ඛන්නා ලෙස
 ඩොල්ෆින් ද්විවේදි, අභා ඉෂ්වාර් රාවත් ලෙස 
 ජුමා බිස්වාස්, සාවිත්‍රි දාදි ලෙස
 ආර්යන් වයිද්, කබීර් ලෙස 
 සංදීප් බස්වානා, දිසාපති ඉෂ්වාර් රාවත් ලෙස  
 ජිනීත් රාත්, ළමා ඕම් ලෙස
 නවීන් ෂර්මා, රාකේශ් දේශ්මුඛ්/ රොකි ලෙස
 රෝමා භාලි, වෛභාවි දේශ්මුඛ් ලෙස
 සුබාසිනි මුලායි, ෂකුන්තලා රාජ්වංශි ලෙස
 නිෂා පරීක්, ලාලි ලෙස
 අමිත් දෝලාවත්, මහේෂ් ඛන්නා ලෙස
 මෝනි රායි, මනෝහාර් රාජ්වංශි ලෙස
 දීප් කොවුර්, ස්වර්ණා රවාත් ලෙස
 විජේ අයිදාසනි, සමාරිතාන් ප්‍රභාකර් රවාත් ලෙස
 රිෂිනා කන්ධාරි, විශාකා ලෙස
 නිෂිකාන්ත් ඩික්සිත්, විදුහල්පති ලෙස
 ශෛලේෂ් දතාර්, ඇමති ලෙස

ආරාධිත තරු
 විද්‍යා බාලන්
 සල්මන් ඛාන්

මූලාශ්‍ර

ඉන්දියානු රූපවාහිනී කතාමාලා
කලර්ස් (රූපවාහිනී නාළිකාව) කතාමාලාව
ඉන්දියානු රූපවාහිනී සෝප් ඔපෙරාවන්
2014 ඉන්දියානු රූපවාහිනී කතාමාලා ඇරඹීම්
හින්දි-භාෂා රූපවාහිනී වැඩසටහන්කරණය
ඉන්දියානු නාට්‍ය රූපවාහිනී කතාමාලා
රූපවාහිනී කතාමාලා
උත්තර් ප්‍රදේශ් පසුබිමෙහි නිර්මාණය වූ රූපවාහිනී වැඩසටහන්
කෘවල් පැලස් - වෝ ඔෆ් ෆ්ලවර්ස් () යනුවෙන් හැඳින්වෙන්නේ 2013 වර්ෂයේ දී විකාශය වූ දකුණු කොරියානු ඓතිහාසික රූපවාහිනී කතාමාලාවකි
මෙහි ප්‍රධාන චරිත නිරූපණය කිරීම කිම් හ්යුන්-ජූ, ලී දොක්-හ්වා, සොං සොන්-මි, ජුං සුං-මෝ, ජුං සුං-වූන්, කිම් ජූ-යොං, ගෝ වොන්-හී සහ ජුන් තේ-සූ යන නළු නිළි පිරිස විසින් සිදුකරන ලදී
දකුණු කොරියාවේ ජූංඇං තොංග්යැං විකාශන සමාගම හෙවත් jTBC නාළිකාව ඔස්සේ 2013 මාර්තු 23 දින විකාශය ඇරඹි මෙම රූපවාහිනී කතාමාලාව 2013 සැප්තැම්බර් 8 දින දක්වා විකාශය විය
එහි දී මෙම කතාමාලාව සෙනසුරාදා සහ ඉරිදා දිනවල 20
45ට කථාංග 50කින් යුක්තව විකාශය කරන ලදී
එහි ධාවන කලාය මිනිත්තු 60ක් පමණ විය
මෙම ඓතිහාසික කතාමාලාව අරචනා කරන ලද්දේ ජුං හා-යොන් නැමැති රචකයා විසිනි
නෝ ජොං-චන් සහ කිම් ජේ-හොං යන අධ්‍යක්ෂකවරු දෙදෙනා මෙම නාට්‍යය සඳහා අධ්‍යක්ෂණයෙන් දායක වූහ
ජෝ ජූන්-හ්යුං විසින් මෙහි විධායක නිෂ්පාදනය සිදු කරන ලදී
මීට අමතරව ෂින් දොං-කි සහ ගෝ ජුං-හෝ යන අය ද මෙහි නිෂ්පාදනය සඳහා දායක වූහ
කිම් සූ-ජින්, ජොන් හ්‍යුන්-ජුං සහ ක්වොන් ඉයුන්-හී යන සංස්කාරකවරුන්ගේ සංස්කරණයෙන් යුතුව එළි දැක්වුණු මෙහි සිනෙමාරූපණ කටයුතු කිම් ග්යොං-චොල් විසින් සිදු කරන ලදී
මෙහි නිෂ්පාදන සමාගම ලෙස ඩ්‍රාමාහවුස් නැමැති සමාගම සැලකෙයි
2013 වර්ෂයේ පැවති APAN ස්ටාර් සම්මාන උළෙලේ දී මෙම නාට්‍යයේ දී ප්‍රදර්ශනය කළ රංගන ප්‍රතිභාව වෙනුවෙන් කිම් හ්යුන්-ජූ නිළිය විශිෂ්ට සම්මානය සඳහා නිර්දේශ වූවා ය
මෙම රූපවාහිනී කතාමාලාව ඇතැම් අවස්ථාවල දී බ්ලඩ් පැලස් ලෙස ද හඳුන්වයි.

කථාපුවත
කෘවල් පැලස්
වෝ ඔෆ් ෆ්ලවර්ස් නැමැති මෙම කතාමාලාව රාජ මාලිගය තුළ සැඟවුණු බිහිසුණු කථාන්දරයක් ප්‍රේක්ෂකයාට ඉදිරිපත් කරයි
මෙම ඓතිහාසික කාලාන්තර නාට්‍යය සඳහා පාදක වී ඇත්තේ සිය රූමත් බව සහ සහජ බුද්ධිය උපකාර කර ගනිමින් ජොසොන්හි ඉන්ජෝ රජුගේ අවධානය දිනා ගැනීමට තැත් කරන රාජකීය උපබිසවක වන ජෝ සෝ-යොං ආර්යාවගේ (නිරූපණය කිම් හ්යුන්-ජූ විසිනි) ක්‍රියා කලාපය පිළිබඳවයි. ඇය සිය අරමුණ සාර්ථකත්වයට පත් කරගන්නා විට, ඇය ලබන බලයත් සමග මාලිගයේ රුධිර වැගිරීම් සහිත  විශාල අරගලයක් පැන නගියි
ජෝ සෝ-යොං රාජකීය උපබිසවහට සිය පුත්‍රයාව ජොසොන් රාජ්‍යයේ අනාගත රජු බවට පත්වනු දැකීමට අවශ්‍ය වෙයි
සිය අරමුණ ඉටු කරගැනීම සඳහා ඇය කිම් ජා-ජොම්ගේ සහාය ලබාගන්නා අතර, ඉන්ජෝ රජුව සිය පාර්ශ්වය වෙත නම්මා ගැනීමට උත්සාහ කරයි
එසේම ඇයට කිරුළ හිමි කුමරු වූ සොහ්යුන් කුමරුගේ කරදරයෙන් මිදීමට ද අවශ්‍ය වේ
චරිත නිරූපණය
කිම් හ්යුන්-ජූ, යම්ජොන් / ජෝ ආර්යාව (ජෝ සෝ-යොං, පසුව ජෝ ග්වයි-ඉන්) ලෙස
ලී චේ-මි, ලාබාල යම්ජොන් ලෙස
ලී දොක්-හ්වා, ඉන්ජෝ රජු ලෙස
සොං සොන්-මි, කිරුළහිමි කං කුමරිය
ජුං සුං-මෝ, කිම් ජා-ජොම් ලෙස
ජුං සුං-වූන්, කිරුළහිමි සෝහ්යොන් කුමරු ලෙස
කිම් ජූ-යොං, බොංරිම් ප්‍රධාන කුමරු ලෙස
කෝ වොන්-හී, ජංන්‍යොල් අගබිසව ලෙස 
ජුන් තේ-සූ, නම් හ්යොන් ලෙස 
ජුං සුන්-ක්‍යුං, හන් ඔක් ලෙස
ජෝ ආර්යාවගේ මව
සොන් බ්යොං-හෝ, ලී හ්යොං-ඉක් ලෙස
සියෝ යි-සූක්, සොල්-ජූක් ලෙස
ලී සෝල්-හී, යූ-දොක් ලෙස
ලී සෝ-යුන්, පාක් ආර්යාව (පාක් සූක්-උයි) ලෙස
කිම් හා-ක්‍යුන්, චෝයි මියුං-කිල් ලෙස
හන් ඉන්-සූ, කිම් සං-හුන් ලෙස
කිම් ක්‍යු-චුල්, ෂිම් කි-වොන් ලෙස
වූ හ්යුන්, කිම් ඉන් පණ්ඩක ලෙස
නම් න්‍යුං-මි, නම් හ්යුක්ගේ මව ලෙස
කිම් සන්, මා බෝ-දේ ලෙස
කිම් ජොං-ක්‍යුල්, කිම් ර්යු ලෙස

ඓතිහාසික තොරතුරු

1645දී, ඉන්ජෝ රජුගේ පුත් කිරුළහිමි සෝහ්යොන් කුමරු ක්විං දේශයේ සිට තනිව ජොසොන් වෙත පැමිණියේ සිහසුන භාරගෙන ඉන්ජෝට රාජ්‍ය පාලනයට උපකාර කිරීම සඳහායි
කෙසේනමුත්, සෝහ්යොන් කුමරු තුළ යුරෝපීය සංස්කෘතිය කෙරෙහි තිබූ විවෘත දැක්ම සහ ක්විං රාජවංශය වෙත උපාය මාර්ගික අදහස් හේතුවෙන් ඉන්ජෝ රජු සහ ඔහු අතර ගැටුම් ඇති විය
මඳකලෙකින් රජුගේ කුටිය තුළ සෝහ්යොන් කුමරු මියගිය අතර, කෙටි අවමංගල්‍ය උත්සවයකින් පසු දේහය භූමදානය කෙරිණි
පසුව ඉන්ජෝ රජු විසින් සිය සැමියාගේ මරණයට සැබෑ හේතුව සෙවීමට තැත් කළ සෝහ්යොන්ගේ බිරිඳ වූ කිරුළහිමි මින්හොයි කුමරියට ද දඬුවම් ලබාදුන්නේ ය
පුරාවෘත්ත අනුව පැවසෙන්නේ, කිරුළහිමි කුමරු චීනයේ සිට රැගෙන ආ තීන්ත පුවරුවකින් ඉන්ජෝ සිය පුත්‍රයාව මරා දැමූ බවයි.

මෙහි ප්‍රධාන චරිතය වන ජෝ ආර්යාව ඉන්ජෝ රජුගේ ග්වයි-ඉන් ශ්‍රේණියේ උපබිසවක වූවා ය
1652 ජනවාරි 24 දින හ්යෝජොං රජු විසින් ඇයට මරණ දඬුවම ලබා දෙන ලදී
මූලාශ්‍ර

බාහිර සබැඳි
 කෘවල් පැලස් - වෝ ඔෆ් ෆ්ලවර්ස් නිල jTBC වෙබ්අඩවිය  
 කෘවල් පැලස් - වෝ ඔෆ් ෆ්ලවර්ස්ට හන්සිනෙමාහි ඇති ගිණුම
 

2013 දකුණු කොරියානු රූපවාහිනී කතාමාලා ඇරඹීම්
2013 දකුණු කොරියානු රූපවාහිනී කතාමාලා අවසන් වීම්
2010 දශකය තුළ දකුණු කොරියානු රූපවාහිනී කතාමාලා
ජූංඇං තොංග්යැං විකාශන සමාගමේ රූපවාහිනී නාට්‍ය
ජොසොන් රාජවංශය පසුබිමෙහි නිර්මාණය වූ රූපවාහිනී කතාමාලා
කොරියානු-භාෂා රූපවාහිනී වැඩසටහන්කරණය
රූපවාහිනී කතාමාලා
චක්‍රවර්තින් අශෝක සම්රාට්  (සිංහල
මහා අධිරජ අශෝක) යනු 2015දී විකාශය වූ ඉන්දියානු ඓතිහාසික මාලා නාට්‍යයකි
කලර්ස් ටීවී නාළිකාව ඔස්සේ විකාශය වූ මෙම වැඩසටහන නිර්මාණය සහ රචනා කරන ලද්දේ තිරරචක අශෝක් බැන්කර් විසිනි
මෙහි ප්‍රධාන චරිතය වන අශෝක රජුගේ චරිතය මෝහිත් රයිනා විසින් නිරූපණය කළ අතර, ඔහුගේ කුඩා විය සිද්ධාර්ත් නිගම් විසින් නිරූපණය කරන ලදී‍
චක්‍රවර්තින් අශෝක සම්රත් කතාමාලාව සඳහා පාදක වී ඇත්තේ ඉන්දියාවේ මෞර්ය රාජවංශයේ තෙවන අධිරාජයා වූ අශෝක අධිරාජයාගේ (ක්‍රි
304–232) කථාපුවතයි
කොන්ටිලෝයි එන්ටර්ටේන්මන්ට් ආයතනය විසින් නිෂ්පාදනය කළ මෙම ඓතිහාසික නාට්‍යය අධ්‍යක්ෂණය කරන ලද්දේ ප්‍රසාද් ගවාන්දි විසිනි
2015 පෙබරවාරි 2වන දින විකාශය ඇරඹූ මෙම කතාමාලාව, පළමු කතාංග 20 සඳහා පැයක ධාවන කාලයකින් යුතුව විකාශය කරන ලදී
2016 ඔක්තෝබර් 7වන දින මෙම කතාමාලාව අවසන් විය
කථාපුවත
මූලිකව මෙම කතාමාලාව ගෙතී ඇත්තේ අශෝකගේ දෙමව්පියන් වූ ධර්මා සහ බින්දුසාරගේ දිවිය සහ ප්‍රේමය වටායි
බින්දුසාර මගධයෙහි වත්මන් රජු වන අතර, ඔහුගේ සුළු මව ඔහුට විරුද්ධව කුමන්ත්‍රණ කරන්නී ය
හෙලේනාගේ මිනිසුන් බින්දුසාරට පහර දෙන අතර, ඔහුව බේරා ගනු ලබන්නේ සුභද්‍රාංගි හෙවත් ධර්මා නැමැති රූමත් හා බුද්ධිමත් බ්‍රාහ්මණ කාන්තාව විසිනි
ඇගේ දස්කම් දැක විස්මයට පත්වන බින්දුසාර ඇයට ප්‍රේම කරන අතර ඇයව සරණපාවා ගනියි
පසුව ධර්මා දරුවකු පිළිසිඳ ගන්නීය
බින්දුසාරගේ තවත් බිසවක් වූ නූර් සහ ඇගේ පියා වූ මිර් ඛෝරසන් ධර්මාව විනාශ කිරීමට තැත් කරයි
ධර්මා පුතකුට උපත ලබා දෙන අතර, එම දරුවාට "අශෝක" (ශෝකයක් නැති) යන නාමය තබයි
වසර 14කට පසු

පසුව මෙම කතාව මගින් චානක්‍යගේ සහාය ලබා බාධක ජයගන්නා ළමා අශෝකගේ දිවිය නිරූපිතය
ධර්මා, අශෝකට ඔහුගේ පියා පිළිබඳ කිසිවක් දැනගැනීමට ඉඩ නොතබන්නීය
නමුත් කෙසේ හෝ සත්‍ය දැනගන්නා අශෝක බින්දුසාර සහ ධර්මා යළි එකතු කරවයි. අශෝකගේ පරාර්ථකාමීත්වය සහ මව්බිම සුරකින්නට ඔහු දුන් ප්‍රතිඥාව හේතුවෙන් ඔහු අනාගතයේ මගධයේ මහා පාලකයා වනු ඇතැයි චානක්‍ය අපේක්ෂා කරයි
නමුත් සිහසුන පිළිබඳ ආශාවක් නොමැති අශෝක සිය සොහොයුරා වූ සියාමක් මගධයට සුදුසුම පාලකයා වනු ඇතැයි කල්පනා කරයි
මේ අතර, රාධගුප්ත ඇතුළු සිය අනුගාමිකයින් සමග චානක්‍ය, හෙලේනා ඇතුළු වෙනත් සතුරන්ගේ කුමන්ත්‍රණවලින් මගධයෙහි සිහසුන ආරක්ෂා කරගැනීමට තැත් කරයි
මව්බිම සුරැකීමට ප්‍රතිඥා දුන් චානක්‍ය තමන්ට බාධාවක් බව සිතූ හෙලේනා ඔහුව විනාශ කිරීමට උපක්‍රම යොදයි
මේ අතර, චාරුමිත්‍ර විසින් ධර්මාට හූනියමක් සිදුකොට ඇති බව චානක්‍ය දැන ගනියි
චානක්‍ය, තමන්ට වඩා අශෝකට ප්‍රිය කිරීම පිළිබඳ සුසීම උරණ වෙයි
එසේම මගධයේ ගැටලු විසඳීමේ දී බින්දුසාර තමන්ට වඩා චානක්‍ය කෙරෙහි විශ්වාසය තැබීම පිළිබඳ මහාමාත්‍ය ඛාලතක් ද ඊර්ෂ්‍යාවෙන් පෙලෙයි
මේ නිසා හෙලේනා චාරුමිත්‍ර, සුසීම සහ ඛාලතක් සමග එකතු වෙයි
සිය ආදරණීයයන්ගේ (ජස්ටින් සහ නූර්) මරණයට හේතු වූයේ චානක්‍ය යැයි විශ්වාස කළ සියාමක් ද මෙම සැලසුමට එකතු වෙයි
ඔවුහු සියලු දෙනා එකතුව චානක්‍ය මරා දමති
සිය අවසන් හුස්ම හෙලන චානක්‍ය අශෝකට පැවසූයේ සිය මව්බිමට සේවය කළ හැකි එකම ක්‍රමය මගධයේ අධිරාජයා වීම බවයි. චානක්‍ය අනතුරක් හේතුවෙන් නොව මගධයෙහි සතුරන්ගේ කුමන්ත්‍රණයක් හේතුවෙන් මිය ගිය බව අශෝක විශ්වාස කරයි
අනතුරුව වැරදිකරුවන්ට දඬවම් දීමට ඉටාගන්නා අශෝක මගධයෙහි අධිරාජයා වීමට අදිටන් කරගනියි
මේ අතර, කීචක්ගේ දුෂ්ට පාලනය අවසන් කිරීමට සිතන අශෝක තක්ෂශිලා වෙත පිටත්වන අතර අවසානයේ ඔහු ජයගැනීමට සමත් වෙයි
එහිදී ඔහුට කාලිංග කුමරියක වන කෞර්වකී මුණගැසෙයි
කෞර්වකීගේ පියා වූ ජගන්නාත්ගේ අපේක්ෂා සුන් කරමින් ඔවුන් දෙදෙනා අතර ප්‍රබල මිතුදමක් ගොඩනැගෙයි
පසුව පාඨලිපුත්‍ර වෙත පැමිණෙන අශෝක, චානක්‍යගේ මරණයට සිය පවුලේ සාමාජිකයන් ද සම්බන්ධ බව දැනගනියි
වැරදිකරුවන්ට දඬුවම් ලබාදීමේ දී, අශෝක සහ බින්දුසාර ගැටුම් ඇති වන අතර, සුසීමට තුවාල සිදු වෙයි
කෝපයට පත් බින්දුසාර අශෝකව පාඨලිපුත්‍ර නුවරින් පිටුවහල් කරයි
සිය පුත්‍රයාගේ ආරක්ෂාව පතා, ධර්මා ද අශෝක සමග පිටත්ව යන අතර ඔවුහු උජජ්යින් වෙත පැමිණෙති
මෙමගින් මෙම අදියර අවසන් වෙයි
තවත් වසර 10කට පසු

අනුකම්පා විරහිත අශෝක, චන්ද් යන නාමයෙන් යුතුව ධර්මා සහ සිය සොහොයුරු විත් සමග උජ්ජයින්හි වෙළෙන්දකු වූ ධනිෂරාම්ගේ නිවසේ නවාතැන් ගනිති
ධනිෂරාම්ගේ දියණිය දේවි නම් වෙයි
මේ අතර කාලිංගයෙහි සිටින කෞර්වකීගේ එකම අභිප්‍රාය අශෝක මුණගැසීමයි
මෙය ඇගේ පියා වූ ජගන්නාත්ගේ කෝපයට හේතුවෙයි
මේ වන බින්දුසාර ක්‍රෑර හා රළු තත්ත්වයට පත්ව සිටියි
චාරුමිත්‍රගේ මන්ත්‍ර මායාවන්හි උපකාරයෙන් සුසීම තවත් බලවත් වී සිටියි
මේ අතර ක්‍රීඩාවක දී නොදැනුවත්ව අශෝක සහ සුසීම සටනෙහි යෙදෙයි
විත් සමග පැමිණෙන ධර්මා මෙය වළක්වන්නට උත්සාහ දරයි
සියලුදෙනා ඔවුන්ව හඳුනාගනිති
බින්දුසාර ඔවුනට සමාව ලබා දෙන අතර, ඔවුනට නැවත පාඨලිපුත්‍රයට පැමිණීමට ආරාධනා හිමි වේ
අශෝක බින්දුසාරගේ නියෝග පිළිනොගනියි
කැලැවක සැරිසරන ඔහුට කෞර්වකී මුණගැසෙයි
මේ වන විට, ධර්මා අභ්‍යන්තර දේශපාලන අරගලවලට මුහුණ දීමට තරම් නිර්භයව සිටින්නී ය
නිරංකුෂ් සහ ඔහුගේ සගයින් විසින් දේවි සහ ඇගේ පියාට හිංසා කරනු අශෝක දකියි
නමුත් ඔහුට නිරංකුෂ් හසු කරගැනීමට නොහැකි වේ
නැවත පාඨලිපුත්‍රය වෙත පැමිණෙන අශෝක පසුගිය වසර 10 පුරාම වහල් මෙහෙය සිදුව ඇති බව බින්දුසාර වෙත සැලකර සිටියි
කොන්ද්නා නැමැති මිනිසකු මෙය පසුපස සිටින බව ඔහු අනාවරණය කරයි
එක් රැයක, සියාමක්, කොන්ද්නා හමුවීමට රාත්‍රියේ පිටව යයි
කොන්ද්නා යනු හෙලේනා බව පෙනී යයි
නිරංකුෂ් මාර්ගයෙන් කොන්ද්නා හසු කරගැනීමට අශෝක උපක්‍රම යොදයි
අ‍ශෝකට කොන්ද්නාව හසු කරගත නොහැකි වන අතර, නිරංකුෂ් පලා යයි
කෙසේනමුත්, කොන්ද්නා යනු කාන්තාවක බවට ඔහුට ඉඟියක් ලැබේ
එම කාන්තාවගේ නම ‘හ්’ අක්ෂරයෙන් ආරම්භ වන බව අශෝකට නිරංකුෂ්ගෙන් දැනගත හැකි වේ
පසුව කොන්ද්නා යනු හෙලේනා බව අශෝක වටහා ගනියි
නමුත් කිසිවකු එය විශ්වාස නොකරයි
කොන්ද්නා යනු හෙලේනා බව අශෝකට නිසැක ය
ඇයව අල්ලා ගැනීමට උපායයක් යොදන ඔහු ඇයව සියලු දෙනාගේ ඉදිරියට පමුණුවයි. අශෝක සහ ලැසැන්ඩ්‍රා (හෙලේනාගේ සතුරා) එක්ව හෙලේනාව අල්ලාගන්නා අතර, ඇයව මරාදමන ලෙස සියාමක්ට බල කරති
පසුව, අශෝක සහ කෞර්වකී විවාහයට සූදානම් වෙති
එවිට ධර්මා සහ දේවි නක්ෂත්‍රකරුවකු මුණගැසෙන අතර, ඔහු පවසන්නේ මෙම විවාහ බාධක රැසකින් පිරි එකක් බවත්, කාලිංග සටනෙන් බොහෝ අහිංසක ජනයා මියයන බවත් ය
ඉන් බියට පත්වන ධර්මා, අශෝකට කෞර්වකී වෙනුවට දේවි ව විවාහ කැදීමට තීරණය කරයි
ජගන්නාත් බින්දුසාරට පවසන්නේ අශෝකට කෞර්වකිව විවාහ කරගත හැක්කේ බින්දුසාර මගධයේ කිරුළ අශෝකට ලබාදෙන්නේ නම් පමණක් බවයි. බින්දුසාර එයට එකඟ වේ
විවාහ සිදුවන දිනයේ, අශෝක මේ පිළිබඳ දැනගන්නා අතර, ඔහු තමන් සහ කෞර්වකි අතර විවාහය අවලංගු කරයි
කෝපයෙන් යුතුව අශෝක ජගන්නාත් වෙත කිනිස්සකින් පහර දී තුවාල කරයි
ඒ වෙනුවට අශෝක දේවි සමග විවාහ වෙයි
ආණ්ඩුකාරයකු ලෙස තක්ෂශිලාව වෙත පිටත්ව යන සියාමක් සෙබලුන් රැස් කරයි
සියාමක්ව මරා දමන අශෝක නැවත පාඨලිපුත්‍ර වෙත පැමිණෙයි
මේ වන විට සුසීම, බින්දුසාර වඩා බලවත්ව සිටියි
කෞර්වකි ඝාතනය කළේ යැයි පවසමින් ජගන්නාත් අශෝකට චෝදනා කරයි
නමුත් කෞර්වකිව සොයාගන්නා දේවි, අශෝකව බේරා ගනියි
බින්දුසාරගේ මරණින් පසු සුසීම සහ අශෝක අතර සටනක් ඇති වේ
සුසීම ගිනි වලක් තුළට පනියි
අනතුරුව මගධ සම්රාත් අශෝක මෞර්ය ලෙස අශෝකව සිංහාසනාරූඪ කෙරෙයි
කාලිංග යුද්ධයෙන් කතාමාලාව අවසන් වේ
චරිත නිරූපණය

 මෝහිත් රයිනා, අශෝක ලෙස 
 සිද්ධාර්ත් නිගම්, ළමා අශෝක ලෙස
 සමීර් ධර්මාධිකාරී, බින්දුසාර ලෙස
 පල්ලවි සුභාෂ්, ධර්මා/ශුභද්‍රාංගි
 කාජල් ශ්‍රිවාස්ථව, දේවි ලෙස
 සෞම්‍යා සෙත්, කෞර්වකි ලෙස 
 රීම් ෂෙයික්, ළමා කෞර්වකි ලෙස
 මනෝජ් ජෝෂි, චානක්‍ය ලෙස
 අංකිතා ෂර්මා, නූර් ඛෝරසන් ලෙස
 ප්‍රිනාල් ඔබරෝයි, චාරුමිත්‍රා ලෙස
 ප්‍රීත් කොවුර් මාධන්, සුබ්‍රාසි රැජින ලෙස
 අංකිත් අරෝරා, සුසීම ලෙස
 සුමේධ් මුද්ගල්කාර්, ළමා සුෂීම ලෙස
 හීනා පර්මාර්, රාජකුමාරි චන්දා ලෙස
 සුසෑන් බර්නර්ට්, හෙලේනා ලෙස
 සුමිත් කාවුල්, ජස්ටින් ලෙස
  දක්ෂ් අජිත් සිං, රාධගුප්ත ලෙස
 කැලිරොයි ට්සියාෆේටා, ලැසැන්ඩ්‍රා ලෙස
 මනෝජ් කොල්හත්කාර්, ඛල්ලතක් ලෙස
 අභිරාම් නායින්  සියාමක් ලෙස
 ෆයිසාන් ඛාන්, ළමා සියාමක් ලෙස
 මනෝජ් වර්මා, ජගන්නාත් ලෙස
 ඇලේෆියා කපාඩියා, වසුධා ලෙස
 රාජේශ් ඛේරා, දේවව්‍රත් ලෙස
 සුධාංශු පාන්ඩේ, කීචක් ලෙස
 අයාන් සුබයිර් රහ්මානි, දෘපද් (ළමා) ලෙස
 අම්රිත් බේල්, අමාත්‍ය රාක්ෂස් ලෙස
 මායාන්ක් ගාන්ධි, විරාත් ලෙස
 වෛක්‍රාන්ත් චතුර්වේදි, මිර් ඛොරාසන් ලෙස
 තේජ් සප්රු, සෙලියුකස් I නිකේටර් ලෙස
 ආනන්ද් ගොරාඩියා, අග්නිබාහු ලෙස
 සොනාල් පරිහාර්, නිර්ජාරා ලෙස
 කේකේ ගෝස්වාමි, වරාහ්මිර් ලෙස
 රුමි ඛාන්, දස්ථාන් ලෙස
 ආර්ති රානා, බේලා ලෙස
 සචින් වර්මා, අක්‍රාමක් ලෙස
 යෝගේෂ් මහාජාන්, රාජාජිරාජ් ලෙස
 තපස්‍යා නායක් ශ්‍රීවාස්ථව, නිහාරිකා රැජින ලෙස
 යෂාශ්‍රී මසුර්කාර්, අග්නිෂිඛා ලෙස
 ජස්වන්ත් මේනාරියා, නාවක් ලෙස
 අර්හාන් බේල්, චන්ද්‍රගුප්ත මෞර්ය ලෙස (පසුබිම් චරිතය)
 හර්ෂ් ඛුරානා, උත්තර් ලෙස
 තුනිෂා ෂර්මා, අහංකාරා ලෙස
 මොනිකා ෂේගල්, බහාමනි ලෙස

නිෂ්පාදනය සහ ප්‍රවර්ධනය
මෙම කතාමාලාව නිර්මාණය කෙරුණේ කර්ජාට් ප්‍රදේශයේ ය
මෙය නිෂ්පාදනය කරන ලද්දේ කොන්ටිලෝ එන්ටර්ටේන්මන්ට් ආයතනය විසිනි
අවම වශයෙන් 500කින් යුතු කන්ඪායමක් මෙම කතාමාලාව සඳහා සේවය කොට ඇත
කතාංග රූගත කිරීම සඳහා ජායිසාල්මර්, කේරළ, මුම්බායි චිත්‍රපට නගරය සහ කර්ජාට් යන ප්‍රදේශවල සිදු විණි
අසුන් මත බුස්කාෂි සටන ("එළුවන් ගැටීමේ" ක්‍රීඩාව) ද ප්‍රතිනිර්මාණය කෙරුණකි
2015 අප්‍රේල් මස මෙම කණ්ඩායමේ වූ ආලෝකකරණ ශිල්පියකු මියගියේ ය
2015 පෙබරවාරි මස මහා ශිවරාත්‍රී උත්සව දිනයේ පැවති විකට වැඩසටහනක් වූ කොමඩි නයිට්ස් විත් කපිල් වැඩසටහන මගින් චක්‍රවර්තින් අශෝක සම්රත් ප්‍රවර්ධන කෙරිණි
2015 අප්‍රේල් මස කලර්ස් ටීවී ආයතනය මගින් "අශෝක
ද ගේම්" නැමැති ක්‍රීඩා ඇප් එක මුදාහරින ලදී
සම්මාන

විචාරක පිළිගැනීම
ද ටයිම්ස් ඔෆ් ඉන්ඩියා සඟරාව විසින් අශෝක් බැන්කර්ගේ ප්‍රතිනිර්මාණය පැසසූයේ එය ඉතිහාසයේ හිස්තැන් පිරවූ බවටත්, "රසවත් ප්‍රබන්ධ හැරවුමක්" සැපයූ බව පවසමිනි
බොලිවුඩ් ලයිෆ්හි විචාරකයකු වූ ලෙටි මාරියම් ඒබ්‍රහම් විසින් මෙම වැඩසටහනට තරු 5න් 3ක් ලබාදුන්නේ, එහි සැකසුම, දෘශ්‍ය ප්‍රයෝග සහ නිෂ්පාදන වටිනාකම වෙනුවෙනි
ළමා නළු සිද්ධාර්ත් නිගම් ඇගයුමට ලක්කළ ඇය, ඔහු "නිසැකවම දීප්තිමත් නළුවකු" බවත්, "ඔහුගේ ජව සම්පන්න දේහය චරිතයට හොඳින් ගැළපෙන" බවත් පැවසුවා ය
අවසාන වශයෙන් ඒබ්‍රහම් සිය තීරණය ලබාදුන්නේ "මෙම වැඩසටහන මහත් බලාපොරොත්තු සහගත බව පෙනන්නට තිබුණත්, වැඩිදියුණු විය යුතු තැන් රාශියක් එහි ඇති බවයි. තමා යෝජනා කරන්නේ මිනිසුන් මෙම ඓතිහාසික නාට්‍යය නැරඹිය යුත්තේ සිද්ධාර්ත් නිගම් සහ මෙහි ඇති විශේෂ ප්‍රයෝග හේතුවෙන් බවයි."

India
com විචාරකයකු වූ ප්‍රථමේෂ් ජාධව් ප්‍රකාශ කළේ "මෙහි ආරම්භක කතාංගය අනුව බැලූ කල මෙම විසිතුරු නාට්‍යය එහි රසවත් කථාපුවත සමග බලාපොරොත්තු තබා ගත හැකි එකක් බව පෙනී යයි
" ඔහු වැඩිදුරටත් පැවසූයේ, "අප මෙහි ප්‍රිය කරන්නේ මෙහි දෘශ්‍යය සහ විශේෂ ප්‍රයෝග හා VFX කණ්ඩායම විසින් ගොඩනගා ඇති උද්‍යෝගයටයි
"

අන්තර්ජාතික විකාශය
  කාම්බෝජය තුළ මෙය ព្រះបាទអសោក යන තේමාව යටතේ කාම්බෝජියානු රූපවාහිනී ජාලය ඔස්සේ විකාශය කරන ලදී
ඉන්දුනීසියාව තුළ, අශෝක යන තේමාව ඔස්සේ 2015 මැයි 11 දින සිට antv නාඵිකාව ඔස්සේ මෙම කතාමාලාව විකාශය අරඹන ලදී
ශ්‍රී ලංකාව තුළ, මෙම කතාමාලාව සිංහලෙන් හඬකවා අධිරජ ධර්මාශෝක යන තේමාව ඔස්සේ ටීවී දෙරණ නාළිකාව මගින් විකාශය කරන ලදී
මේවාත් බලන්න
 චන්ද්‍රගුප්ත මෞර්ය (රූපවාහිනී කතාමාලාව)
 චානක්‍ය (රූපවාහිනී කතාමාලාව)
 භාරත්වර්ෂ් (රූපවාහිනී කතාමාලාව)

මූලාශ්‍ර

බාහිර සබැඳි

චක්‍රවර්තින් අශෝක සම්රත් හට ෆේස්බුක්හි ඇති ගිණුම

ඉන්දියානු ඓතිහාසික රූපවාහිනී කතාමාලා
රූපවාහිනී කතාමාලා
කලර්ස් (රූපවාහිනී නාළිකාව) කතාමාලා
හින්දි-භාෂා රූපවාහිනී වැඩසටහන්කරණය
ඉන්දියානු නාට්‍ය රූපවාහිනී කතාමාලා
ඉන්දියානු රූපවාහිනී කතාමාලා
2015 ඉන්දියානු රූපවාහිනී කතාමාලා ඇරඹීම්
අශෝක අනුස්මරණ
ක්වීන් ඉන්සූ () යනු හාම් ඉයුන්-ජුං, චේ ෂි-රා, කිම් යොං-හෝ, කිම් මි-සූක්, බෙක් සුං-හ්යුන් සහ ජොන් හ්යේ-බින් විසින් ප්‍රධාන චරිත නිරූපණය කරන 2011 වර්ෂයේ විකාශය වූ දකුණු කොරියානු ඓතිහාසික රූපවාහිනී කතාමාලාවකි
මෙමගින් ජොසොන් රාජවංශයේ රාජ මාලිගයේ විසූ කාන්තාවන් තිදෙනකුගේ බිහිසුණු බල අරගලයක් පිළිබඳ නිරූපණය වේ
2011 දෙසැම්බර් 3 සිට 2012 ජූනි 24 දක්වා සෙනසුරාදා සහ ඉරිදා දිනවල 20
55ට විකාශය වූ‍ මෙය කථාංග 60කින් සමන්විත විය
මෙය එකල අලුතෙන් ආරම්භ කෙරුණු ජුංඇං තොංග්යැං විකාශන සමාගම හෙවත් jTBC නැමැති කේබල් රූපවාහිනී නාළිකාවේ ආරම්භක නාට්‍ය අතරින් එකකි
මෙම රූපවාහිනී කතාමාලාව රචනා කරන ලද්දේ ජුං හා-යොන් විසිනි
ලී තේ-ගොන්, නෝ ජොං-චන් සහ කිම් ජේ-හොං යන අධ්‍යක්ෂක මණ්ඩලය මගින් මෙම කතාමාලාව අධ්‍යක්ෂණය කරන ලදී
ඩ්‍රාමාහවුස් නැමැති ආයතනය මෙහි නිෂ්පාදන සමාගම ලෙස සැලකෙයි
මෙහි චේ ෂි-රා විසින් ඉන්සූ රැජිනගේ චරිතය නිරූපණය කළ අතර, ඇය විසින්ම එම චරිතය 1998-2000 කාලාන්තර නාට්‍යයක් වූ ද කිං ඇන්ඩ් ද ක්වීන් නැමැති ජුං හා-යොන් විසින් රචිත කතාමාලාවේ ද නිරූපණය කොට තිබිණි
ඇය පැවසූයේ‍ ඇය මෙම කතාමාලාවට එකතු වූයේ එම චරිතය පිළිබඳ වැඩිදුර ගවේෂණයට ඇති ආශාව නිසා බවයි. "මෙම මාලා නාට්‍යයෙන් ඉන්සූ රැජිනගේ වඩාත් මහත් අපේක්ෂා සහිත පැත්ත නිරූපණය වේ
ඇගේ සිහිනය ජොසොන් රාජවංශයේ පරම පාලකයා වීමටයි
මා මෙම චරිතයට කැමතියි" යනුවෙන් ඇය පැවසුවා ය
චරිත නිරූපණය
චේ ෂි-රා - ඉන්සූ රැජින ලෙස
හම් ඉයුන්-ජුං - හන් ජුං (අනාගත ඉන්සූ රැජින) ලෙස 
කිම් මි-සූක් - ජොංහුයි අගබිසව ලෙස
කිම් යොං-හෝ - සුයාං ප්‍රධාන කුමරු ලෙස
බෙක් සුං-හ්යුන් - කිරුළහිමි උයිග්යොං කුමරු , ජොසොන්හි සොංජොං (ද්විත්ව චරිත) ලෙස 
ජොන් හ්යේ-බින් - බලයෙන් පහකළ යූන් අගබිසව ලෙස
ජින් ජි-හී - සොංයි (අනාගත යූන් ආර්යාව) ලෙස
කිම් ගා-යොන් - ග්යේයැං කුමරුගේ බිරිඳ ලෙස
හන් ඉන්-සූ - කිම් ජොංසෝ ලෙස
ලී ක්වං-කි - අන්ප්යොං ප්‍රධාන කුමරු ලෙස
ෂිම් යැං-හොං - හ්වංබෝ ඉන් ලෙස
චෝයි ජි-නා - යැං හ්යේබින් ලෙස
ජං යොං - හන් ක්වක් ලෙස
කිම් යොං-හී - ක්වොන් රම් ලෙස
ක්වොන් කි-සොන් - සොංයිගේ මව ලෙස
ලී දොක්-හී - කිම් පාලිකාව ලෙස
සියෝ යි-සූක් - පාක් පාලිකාව ලෙස
බෙක් ස්‍යුං-හ්වන් - යූන්-ගූ ලෙස
ජූ මින්-සූ - යූන්-වූ ලෙස
චේ සං-වූ - දන්ජොං රජු ලෙස
සොන් බ්යොං-හෝ - හන් මියුං-හොයි ලෙස
යූ හෝ-රින් - චෝ-සුන් ලෙස
ජෝ ජුං-ඉයුන් - දන්ජොංගේ අගබිසව ලෙස
චෝයි වොන්-හොං - ජාසන් කුමරු, පසුව ළමා සොංජොං රජු ලෙස
ජින් තේ-හ්යුන් - යොන්සන් කුමරු ලෙස
ජොන් සෝ-මින් - ජං නොක්-සු ලෙස
හොං සෝ-හී - ෂින් අගබිසව ලෙස
ක්වොන් මින් - හියෝ චිම් ලෙස
කං චෝ-හී - ක්වොන් සුක්-උයි ලෙස
යූ ග්යොම් - හන්නම් කුමරු ලෙස
සුන්වූ ජේ-දුක් - මුන්ජොං රජු ලෙස
ජොන් මූ-සොං - සේජොං රජු ලෙස
නෝ යොං-හක් - හේයැං කුමරු ලෙස

ඓතිහාසික තොරතුරු

ඉන්සු රැජින යනු සොංජොං රජුගේ මෑණියන් ය
ඇගේ සැමියා කිරුළහිමි උයිග්යොං කුමරු කුමරු ය
කිරුළහිමි උයිග්යොං කුමරුගේ පළමු පුත්‍රයා වූයේ වොල්සන් ප්‍රධාන කුමරු (1454-1487) ය
සොංජොං රජු සිහසුනට පත්වූයේ 1469දී යේජොං රජුගේ මරණයත් සමගයි
1476දී 20වන වියට එළඹීමෙන් පසු සොංජොං රජු තනිව රාජ්‍ය පාලනය ඇරඹී ය
1479දී, එක් රාත්‍රියක සොංජොං රජුගේ අගබිසව වූ යූන් ආර්යාව හෙවත් බලයෙන් පහකළ යුන් අගබිසව රජුගේ මුහුණ සූරා තුවාල කැලැල් ඇතිකළා ය
සිය තුවාලය වසන් කිරීමට රජු තැත්කළ ද, සොංජොංගේ මව වූ ඉන්සූ මහා බිසව සත්‍යය දැනගෙන යූන් ආර්යාව පිටුවහල් කරන්නට අණදුන්නා ය
බලයෙන් පහකළ යුන් අගබිසව සිය තනතුර යළි ප්‍රතිෂ්ඨාපනයට ප්‍රකට උත්සාහයන් කිහිපයක් දැරූ මුත්, අවසානයේ රාජ්‍ය නිලධාරීහු ඇයට වස ලබා දී මරණයට පත්කරන මෙන් පෙත්සම් යැවූහ
අවසානයේ ඇයට වස දී මරණයට පත්කෙරිණි
යූන් ආර්යාවගේ පුත්‍රයා වූ යොන්සන්ගුන් රජු සිය මවගේ මරණය පිළිබඳ දැනගෙන ඊට සම්බන්ධ සියලු නිලධාරීනට දඬුවම් පැමිණවූ අතර යොන්සන්ගුන්ගේ මිත්තණිය වූ මහා ඉන්සු රැජින හෙවත් සෝහ්යේ අගබිසව යොන්සන්ගුන් සමග ආරවුලක පැටලීමෙන් පසු මියගියා ය
මූලාශ්‍ර

බාහිර සබැඳි
ක්වීන් ඉන්සූ නිල jTBC වෙබ්අඩවිය  
ක්වීන් ඉන්සූට හන්සිනෙමාහි ඇති ගිණුම

කොරියානු-භාෂා රූපවාහිනී වැඩසටහන්කරණය
2011 දකුණු කොරියානු රූපවාහිනී කතාමාලා ඇරඹීම්
2012 දකුණු කොරියානු රූපවාහිනී කතාමාලා අවසන් වීම්
2010 දශකය තුළ දකුණු කොරියානු රූපවාහිනී කතාමාලා
රූපාවහිනී කතාමාලා
 ජූංඇං තොංග්යැං විකාශන සමාගමේ රූපවාහිනී නාට්‍ය
ජොසොන් රාජවංශය පසුබිමෙහි නිර්මාණය වූ රූපවාහිනී කතාමාලා
මුන්ජොං අගබිසව (හංගුල්
문정왕후, හන්ජා
文定王后) (1 පෙබරවාරි 1502 – 29 දෙසැම්බර් 1565) යනු ජොසොන් රාජවංශයේ ජුංජොං රජුගේ බිරිඳයි
ඇය පප්යොං යුන් වංශයේ තැනැත්තියකි
ඇය සිය පුත්‍රයා වූ මියොංජොං රජ කුඩා අවධියේ 1565 දක්වා රාජ්‍ය පාලනය ගෙනගියා ය
දක්ෂ රාජ්‍ය පාලිකාවක වූ ඇය සිය පුතු වැඩිවියට එළැඹි පසු ද රාජ්‍ය පාලනය මෙහෙයවූවා ය
ඇය මුලින් වංශවතුන්ට හිමිව තිබූ ඉඩම් සාමාන්‍ය ජනයා අතර බෙදාදුන්නා ය
ඇගේ මරණින් පසු ඇගේ පුතුට බලය හිමි විය
ඇයට සොංර්යොල් ඉන්මියොං මුන්ජොං වංහු (성렬인명문정왕후, 聖烈仁明文定王后) යන මරණාපර නාමය පිරිනැමිණි
බලයට පත් වීම
නිල‍නොවන වංශකථා අනුව, දශකයක පමණ උදාසීනභාවයකින් පසු මුන්ජොං රැජින අවසානයේ සිය "හදාගත්" පුත්‍රයා වූ ඉන්ජොං රජු කෙරෙහි සිය සෙනෙහස දැක්වූ බව සඳහන් වේ (රහසිගත සිදුවීම් පිටුපස ඇති සත්‍යය)
ඉන්ජොං සිය උදෑසන ආචාරය දැක්වීමට පිටත් වූ අවස්ථාවේ, මුන්ජොංගේ මුහුණ මවක විසින් දරුවකුට පමණක් පුදකළ හැකි සිනහවකින් පිරීගියේ ය
එය මව්බිසව අවසානයේ ඇගේ පුත්‍රයා මෙන් තමන්ව රජු ලෙස පිළිගත් බවට නිමිත්තක් ලෙස ඉන්ජොං රජු සිතී ය
ඔහු සිය සුළු මව ලබාදුන් දොක් අනුභව කළේ එය තමන් වෙත මරණය ළඟා කරවන බව නොදැන ය
ක්‍රමයෙන් රෝගී බවට පත් වූයේ කිසිදු සැකයක් ඇති නොකරමිනි
නමුත් පසුව ඉතිහාසඥයන් මෙම සිදුවීම සැලකිල්ලට ගෙන ඇත
ඉන්ජොං අද්භූත ලෙස මියයාමට පෙර දින තුනක් ගත විය
(මාස 9ක් රාජ්‍ය පාලනයෙන් පසු)

මුන්ජොං රැජිනගේ පුත්‍රයා මියොංජොං ලෙස සිහසුනට පත් වූ පසු, මුන්ජොං රාජ්‍යාධිකාරී රැජින බවට පත් විය
ඉන්ජොංගේ මරණින් පසු මුන්ජොං බිසව නිතර නිතර රාත්‍රියේ භූතාත්ම දුටු බව වංශකථාවල සඳහන් වේ
මෙලෙසින් බියට පත් වූ ඇය, සිය නවාතැන ග්යොංබොක් මාලිගයේ සිට චංදොක් මාලිගය වෙත ගෙනගියා ය
බුදු දහම නගා සිටුවීම
රාජවංශයේ මුල් සමයේ මුන්ජොං අගබිසව බුදුදහමේ ප්‍රබල ආධාරකාරියක වූවා ය
නිල වශයෙන් බෞද්ධ වන්දනාවට පනවා තිබූ තහනම ඉවත් කළ ඇය, බුදු දහම නගාසිටුවීමට පියවර ගත්තා ය
ඇය බුදුදහම දැක්වූ ප්‍රබල අනුග්‍රහය නිරූපණය කෙරෙන සාධක දෙකක් අදටත් පවතී
බෞද්ධ සිතුවම්
ඇගේ පුත්‍රයා (රාජකීය කුමරු) රෝගී වූ අතර ඇයට තවත් පුත්‍රයකු බිහිකිරීමට අපොහොසත් වූ අවස්ථාවේ, බෞද්ධ සිතුවම් 400ක් නිම කරවීමට ඇය ඉටාගත්තා ය
(මින් 50ක් රාජකීය කුමරුගේ නිරෝගීභාවය සහ තවත් පුත්‍රයකුගේ උපත සඳහා වන ආයාචනයන් ය) එසේම මීට අමතරව ‍මෙමගින් හොයිඅම් විහාරය විවෘත කිරීම ද අනුස්මරණය කෙරිණි
1563දී ආරම්භ වූ මෙම ව්‍යාපෘතිය වසර 2කට පසුව අවසන් විය
අවාසනාවට මෙම කටයුත්ත සම්පූර්ණ කිරීමට පෙර රාජකීය කුමරු මියගියේ ය
මෙම දැවැන්ත කටයුත්ත සන්නස් 100කින් සමන්විත වූ අතර, ඒ සෑම එකක්ම ත්‍රික 4කින් සමන්විත විය
ඓතිහාසික බුදුන් වහන්සේ ත්‍රිකය (සංස්කෘත
शाक्यमुनि ශාක්‍යමුණි
석가모니/석가 සොක්ගාමොනි/සොක්ගා)
 බටහිර පාරාදීසයේ බුදුන් වහන්සේ ත්‍රිකය (अमिताभ අමිතාභ
아미타불 අමිතාබුල්)
 අනාගත බුදුන් වහන්සේ ත්‍රිකය (मैत्रेय මෛත්‍රෙය
미륵보살 මිර්යුක්බොසල්)
 භේසජ්‍ය බුදුන් වහන්සේ ත්‍රිකය (भैषज्यगुरु භෛසජ්‍යගුරු
약사여래/약사불 යක්සයෝරේ/යක්සබුල්)
මෙම සෑම 100හි කට්ටලයකම, 50ක් රනින් සහ වර්ණයෙන් නිමවා ඇති අතර, අනෙක් 50 රනින් පමණක් නිමවා ඇත
2009 වන විට, මෙම 400න් හමු වී ඇත්තේ 6ක් පමණි
ශාක්‍යමුණි ත්‍රිකයේ සිතුවම් 1ක් – 1565දී නිර්මාණය වූවකි
මුලින් හොයිඅම් විහාරයට අයත්ව තිබූ මෙය ජපානයෙන් හමු විය (උසස් තත්ත්වයෙන් යුතුව) මෙය 1990දී නිව් යෝක්හි මේරි ජැක්සන් බර්ක් එකතුව විසින් මිලදී ගන්නා ලදී
මෙම ක්ෂේත්‍රයේ ප්‍රවීණයන්ගේ සැලකිල්ලට බඳුන් වූ මෙය, ජොසොන් රාජවංශ සමයේ නිර්මාණය වූ අනර්ඝ සහ ඉතාම වැදගත් බෞද්ධ කලානිර්මාණයක් යැයි පැවසේ
භෛසජ්‍යගුරු ත්‍රිකයේ සිතුවම් 1ක් – වර්තමානයේ කොරියාවේ ජාතික කෞතුකාගාරයේ තබා ඇත
මෙහි සිතුවම් 4ක් ජපානයේ ඇත
ඉන් සිතුවම් 1ක් ශාක්‍යමුණි ත්‍රිකයට අයත් ය
සිතුවම් 3ක් භෛසජ්‍යගුරු ත්‍රිකයට අයත් ය

බෞද්ධ විහාර
මුන්ජොං අගබිසව තුළ බුදු දහම යළි නගාසිටුවීමට පැවති උද්යෝගයට තවත් සාධකයක් ලෙස බෞද්ධ විහාර දැක්විය හැක
බුදු දහම යළි නගාසිටුවීමට තැබූ අඩිතාලමක් වශයෙන් බොන්ගුන්සා විහාරය (සෙන් බුදු දහමේ ප්‍රධාන මධ්‍යස්ථානයකි) සැලකෙයි
බොන්ගුන්-සා විහාර පිහිටුවන ලද්දේ 794දී යොන්-හොයි භික්ෂුව විසිනි
මෙය මුලින් හඳුන්වන ලද්දේ ග්යොන්සොං-සා  ලෙසයි
1498දී (මුන්ජොං අගබිසවගේ අනුග්‍රහය යටතේ) ප්‍රතිනිර්මාණය වූ මෙය බොන්ගුන් න්-සා යනුවෙන් නම්කෙරිණි
1562දී මෙම ස්ථානය එහි පැවති ස්ථානයෙන් කි
1ක් පමණ ඈත ස්ථානයක පිහිටුවන ලදී
අවසානයේ එය ගින්නෙන් (1592 සහ 1637) විනාශ විය
නමුත් එය නිරන්තර ප්‍රතිසංස්කරණයන්ට සහ නව්‍යකරණයන්ට (1637, 1692, 1912, 1941, සහ 1981) ලක් කරන ලදී
මෙහි ඇති මහල් තුනකින් යුත් ශෛලමය ස්තූපය තුළ 1975දී ශ්‍රී ලංකාවෙන් වැඩම වූ ශාක්‍යමුණි බුදුන් වහන්සේගේ චීවර ධාතුව තැන්පත් කොට ඇත
පසුකාලීන ගෝර්යෝ යුගයේ මෙම විහාරය පරිහානියට පත් විය
නමුත් 1498දී එය ප්‍රතිසංස්කරණය කෙරිණි
මෙය ප්‍රතිසංස්කරණයට පෙර, නව-කොන්ෆියුසියානුවාදය රාජ්‍ය දර්ශනය ලෙස පදනම් කරගත් රජය යටතේ බුදු දහම දැඩි පීඩාවන්ට ලක් විය
බුදු දහම යළි නගා සිටුවීමට මුන්ජොං රැජින දරූ දැඩි පරිශ්‍රමය හේතුවෙන් ඇයට බොන්ගුන්-සා යළි ප්‍රතිනිර්මාණය කිරීමට හැකි වූ අතර, මුල්කාලීන ජොසොන් බෞද්ධ පුනරුදයේ සන්ධිස්ථානයක් ලෙස එය සැලකෙයි
මෙම අවදානාත්මක සමයේ බෝ-වූ භික්ෂුව වැදගත් කාර්යභාරයක් ඉටුකළේ ය
1648දී ඔහු බොන්ගුන්-සා විහාරයේ ප්‍රධාන විහාරාධිපති ධුරයට පත් විය
ඔහු කොරියානු බුදු දහමේ නිකායයන් වූ සොන් (භාවනා) සහ ග්‍යෝ (ආගමික, ශාස්ත්‍රීය) යන නිකායයන් සඳහා භික්ෂූන් තෝරා ගැනීමේ සහ පුහුණු කිරීමේ නිල ක්‍රමවේදය ප්‍රතිශෝධනය කළේ ය
1551දී, බොන්ගුන්-සා විහාරය, ජොංග්යේ සොන් නිකායේ ප්‍රධාන විහාරය බවට පත් වූ අතර, අනතුරුව එය කොරියානු බුදු දහම ප්‍රතිෂ්ඨාපනයට පදනම් ආයතනය ලෙස කටයුතු කළේ ය
මෙම ප්‍රතිශෝධිත පුහුණු ක්‍රමවේදය තුළින් සෝ-සන්, සා-මියොං, සහ බ්යොක්-අම් වැනි කීර්තිමත් භික්ෂූන් බිහි විය
කෙසේනමුත්, මුන්ජොං අගබිසවගේ මරණින් පසු, බෞද්ධ-විරෝධී නිලධාරීන් පිරිසක් විසින් බෝ-වූ භික්ෂුව මරාදමන ලදී
පවුල
 සැමියා
ජොසොන්හි ජුංජොං රජු
 දරුවන්
ග්යොංවොන් ප්‍රධාන කුමරු (හංගුල්
경원대군), පසුව ජොසොන්හි මියොංජොං රජු
 උයිහ්යේ කුමරිය (හංගුල්
의혜공주, හන්ජා
懿惠公主)
 හ්යෝසුන් කුමරිය (හංගුල්
효순공주, හන්ජා
孝順公主)
 ග්යොංහ්යොන් කුමරිය (හංගුල්
경현공주, හන්ජා
敬顯公主)
 ඉන්සුන් කුමරිය (හංගුල්
인순공주, හන්ජා
仁順公主), ළමා වියේ මියගියේ ය

පූර්වජයින්
 මහා-මහා-මහා-මුත්තණුවන්
යුන් බොන් (හංගුල්
윤번, හන්ජා
尹璠) (1384–1448), ජොසොන්හි සේජෝ රජ සමයේ ආග්‍රාමාත්‍යවරයායි 
 මහා-මහා-මහා-මිත්තණිය
ලී ආර්යාව (හංගුල්
이씨, හන්ජා
李氏)
 මහා-මහා-මුත්තණුවන්
යුන් සාහ්‍යුන් (හංගුල්
윤사흔, හන්ජා
尹士昕) (1422–1485), ජොංහුයි රැජිනගේ සොහොයුරෙකි
 මහා-මුත්තණුවන්
යුන් ග්යේ-ගියොම් (හංගුල්
윤계겸, හන්ජා
尹繼謙) (1442–1483)
 මුත්තණුවන්
යුන් උක් (හංගුල්
성욱, හන්ජා
尹頊) (1459–1485)
 මිත්තණිය
යොංගිල් ජොං වංශයේ ජොං ආර්යාව (හංගුල්
영일 정씨, හන්ජා
迎日 鄭氏)
 පියා
යූන් ජි-ඉම් (හංගුල්
윤지임, හන්ජා
尹之任) (1475–1534), අභ්‍යන්තර කුමරු පාසන් (파산부원군)
 මව
ජොන්උයි ලී වංශයේ ලී ආර්යාව (හංගුල්
全義 李氏) (1475–1511), ජොන්සොං අභ්‍යන්තර වල්ලභ කුමරිය (전성부부인 이씨)

සහෝදර-සහෝදරියන්
සොහොයුරන්
 යුන් වොන්-ගේ (හංගුල්
윤원개, හන්ජා
尹元凱)
 යුන් වොන්-ර්යං (හංගුල්
윤원량, හන්ජා
尹元亮) (1495–1569)
 යුන් වොන්-පිල් (හංගුල්
윤원필, හන්ජා
尹元弼)
 යූන් වොන්-රෝ (හංගුල්
윤원로, හන්ජා
尹元老) (died 1547)
 යූන් වොන්-හ්යුං (හංගුල්
윤원형, හන්ජා
尹元衡) (1509–1567)

 හඳනාගත් නෑනාවරියන්
 ජං ආර්යාව (장씨), යූන් වොන්-ර්යංගේ බිරිඳ
 කිම් ආර්යාව (김씨 부인,
-1551), යූන් වොන්-හ්යොංගේ 1වන බිරිඳ
 ජොං නන්-ජොං (정난정,
-1565), ජොංග්යොං ආර්යාව (정경부인), යූන් වොන්-හ්යොංගේ 2වන බිරිඳයි
ඔවුනට යුන් චුං-වොන් (හංගුල්
윤충원, හන්ජා
尹忠源) නැමැති පුත්‍රයකු විය
මුන්ජොං රැජින නිරූපණය කළ නිළියන්
කිම් හ්යේ-ජා – 1985 – 500 ඉයර්ස් ඔෆ් ද ජොසොන් ඩයිනාස්ටි කතාමාලාවේ 4වන කථාංගය (ද වින්ඩ් ඕකිඩ්)
ජොන් ඉන්-හ්වා – 2001 – වුමන් ඔෆ් ද වර්ල්ඩ්
පාක් ජොං-සූක් – 2003 – දේ ජං ගුම්
ලී දොක්-හුයි – 2008 – හෝම්ටවුන් ඔෆ් ලෙජන්ඩ්ස්
පාක් ජි-යොං - 2013 - ද ෆුගිටිව් ඔෆ් ජොසොන්
'කිම් මි-සූක් - 2016 ද ෆ්ලවර් ඉන් ප්‍රිසන්''

මේවාත් බලන්න
ජොසොන්හි ජුංජොං
ජොසොන්හි මියොංජොං
යුන් වොන්-හ්යොං
කොරියානු බුදු දහම

මූලාශ්‍ර

16වන සියවසේ කාන්තා රාජ්‍ය පාලිකාවන්
1501 උපත්
1565 මරණ
16වන සියවසේ කොරියානු රාජ්‍යත්වය
යි ගෘහය
කොරියානු රාජකීය බිසෝවරුන්
කොරියාවේ රාජ්‍යාධිකාරීන්
ඉන්වොන් අගබිසව (1687–1757) යනු කොරියානු ජොසොන් රාජවංශයේ විසූ අගබිසවක් වන අතර, ඇය ජොසොන්හි සුක්ජොං රජුගේ අග මෙහෙසිය වූවා ය
චරිතාපදානය
1687 වර්ෂයේ එනම් සුක්ජොං රජුගේ දහ තුන්වන වර්ෂයේ නවවන මාසයේ විසි නවවන දිනයේ අනාගත ඉන්වොන් අගබිසව උපත ලැබූයේ කිම් ජූ-ෂින් (හංගුල්
김주신, හන්ජා
金柱臣) මැතිතුමන්ගේ සහ ඉම්චොන් ජෝ වංශයේ ජෝ ආර්යාව (හංගුල්
임천 조씨, හන්ජා
林川 趙氏) ගේ දෙවන දියණිය ලෙසයි
ඇය හට කිම් හුයොන් (හංගුල්
김후연, හන්ජා
金後衍)  සහ කිම් ගුයොන් (හංගුල්
김구연, හන්ජා
金九衍) යනුවෙන් හැඳින්වුණු සොහොයුරන් දෙදෙනෙක් වූහ
ඇගේ වැඩිමහල් සොහොයුරිය පසුව ලී දොක්ලින් නගරාධිපතිවරයාගේ (හංගුල්
시장이덕린, හන්ජා
郡守李德隣) බිරිය බවට පත්වූවා ය
ඇගේ නැගණිය යුන් මියොන්-ග්යෝ (හංගුල්
윤면교, හන්ජා
尹勉教) සමග විවාහ වූ බව සඳහන් වේ
1702දී සුක්ජොං රජු විසින් ඇයව සිය තෙවන අගබිසව ලෙස සරණපාවා ගන්නා ලදී
මේ වන විට රජුගේ දෙවන අගබිසව වූ ඉන්හ්යොන් අගබිසව මරණයට පත්ව සිටි අතර, තවත් අගබිසවක වූ ජෑං හුයි-බින් බිසවට 1701දී මරණ දඬුවම ලබා දී තිබිණි
1711දී ඉන්වොන් අගබිසව හට වසූරිය රෝගය වැළඳිණි
නමුත් ඇය ඉන් සුවය ලබා යථා තත්ත්වයට පත්වීමට ඇය සමත් වූවා ය
1720දී සුක්ජොං රජු මිය යාමත් සමග ඇය රාජ්‍යයේ වැන්දඹු රජ බිසව (大妃 대비 දේබි) බවට පත් විය
ඇගේ සුළු පුත්‍රයකු වූ ග්යොංජොං රජු මරණයට පත් වීමෙන් පසු, ඇගේ අනෙක් සුළු පුත්‍රයා වූ යොංජෝ රජු සිහසුනට පත් වූ අතර එහි දී එනම් 1724දී, ඇයව මහා වැන්දඹු රජබිසව (大王大妃 대왕대비 දේවංදේබි) තනතුරට පත් කිරීම සිදු විය
යොංජෝ රජුගේ තිස් තුන්වන වර්ෂයේ (1757) තුන්වන මාසයේ විසිහයවන දිනයේ ඉන්වොන් බිසව චංදොක් මාලිගය තුළ දී සිය අවසන් හුස්ම හෙළුවා ය
මිය යන විට ඇගේ වයස අවුරුදු 70කි
ඇගේ දේහය ග්යොංගි පළාතේ, මියොංර්යුං නැමැති ස්ථානයේ සුක්ජොං රජුගේ සහ ඔහුගේ දෙවන බිරිඳ වූ ඉන්හ්යොන් අගබිසව භූමදානය කළ ස්ථානය ගේ සොහොන් අසලින් භූමදානය කරන ලදී
ඇගේ සම්පූර්ණ මරණාපර නාමය 
ඇයගේ මරණින් පසුව ඇයට පහත දැක්වෙන මරණාපර නාමය ප්‍රදානය කෙරිණි
ඉන්වොන් අගබිසව, හ්යේසුන් ජග්යොං හොන්ර්යොල් ග්වංසොන් හ්යොන්ඉක් කංසොං ජොංදොක් සුචං යොංබොක් යුංහ්වා හවයිජොං ජොංවූන් ජොඋයි ජංමොක් ඉන්වොන් වංහු
혜순자경헌렬광선현익강성정덕수창영복융화휘정정운정의장목인원왕후 
惠順慈敬獻烈光宣顯翼康聖貞德壽昌永福隆化徽精正運定懿章穆仁元王后
ජනප්‍රිය සංස්කෘතිය තුළ
ඕ යොන්-සෝ විසින් 2010 රූපවාහිනී කතාමාලාවක් වූ දොං යි තුළ ඉන්වොන් අගබිසවගේ චරිතය නිරූපණය කරයි
මූලාශ්‍ර

1687 උපත්
1757 මරණ
කොරියානු රාජකීය බිසෝවරුන්
ග්වංහේගුන් හෙවත් ග්වංහේ කුමරු (3 ජූනි 1575 - 7 අගෝස්තු 1641
රාජ්‍ය සමය 1608 - 1623) යනු කොරියාවේ ජොසොන් රාජවංශයේ පහළොස්වන පාලකයායි‍
ඔහුගේ පෞද්ගලික නාමය යි හොන් විය
ඔහුව කුමන්ත්‍රණයක් මගින් සිහසුනෙන් පහකෙරුණු හෙයින් පසුව නිල ඉතිහාසඥන් විසින් ඔහුට විහාර නාමයක් ලබා දුන්නේ නැත
උපත සහ පසුබිම
ග්වංහේගුන් යනු කිම් ආර්යාව (ගොංබින්) නැමැති උපබිසවට උපන් සොන්ජෝ රජුගේ දෙවන පුත්‍රයායි
මිං රාජවංශයට පහරදීම සඳහා ජපානය විසින් කොරියාව ආක්‍රමණය කළ සමයේ ඔහුව කිරුළහිමි කුමරු ලෙස නම් කරන ලදී
රජු උතුරු පෙදෙසේ මිං දේශසීමා වෙත පලාගිය අවස්ථාවේ, ශාඛා බලකොටුවක් ඉදිකොට ආරක්ෂාව පිණිස සටන් කළේ ය
සත් අවුරුදු යුද්ධය (1592 - 1598) සිදු වූ සමයේ සහ ඉන්පසුව ජොසොන් රාජවංශයේ පාලනය මෙහෙයවූ ග්වංහේ, සටන් මෙහෙයවමින් සහ සටන් හේතුවෙන් පරිහානියට පත්ව තිබූ ජාතිය යළි ගොඩනගමින් වියපත් දුර්වල සොන්ජෝ රජු වෙනුවෙන් රාජ්‍ය පාලනය සිදුකළේ ය
එමගින් ඔහුට ගෞරවය හිමි වුවද, ඔහුගේ තනතුර දැඩි අස්ථාවර තත්ත්වයක පසු විය
ඔහුට තරගකාරී නොවූ ඉම්හේ කුමරු (ඉම්හේගුන්, 임해군, 臨海君) නැමැති වැඩිමහල් සොහොයුරකු සහ යොං-චං ප්‍රධාන කුමරු (යොං-චං දේගුන්, 영창대군, 永昌大君) නැමැති බාල නමුත් නීත්‍යානුකූල සොහොයුරකු විය
යොං-චංහට කුඩා උතුරු පාක්ෂිකයන්ගේ සහයෝගය හිමි විය
නමුත් ග්වංහේගේ වාසනාවට, සොන්ජෝ රජු හදිසියේම මියගිය බැවින්, රජුගේ ප්‍රියතම පුත් යොං-චං දේගුන්ට සිහසුනට පත්විය නොහැකි විය
මහා උතුරු පක්ෂයේ ප්‍රචණ්ඩත්වය
සොන්ජෝ රජු මියයාමට ප්‍රථම ඔහු ග්වං-හේ කුමරුන්ව සිය නිල අනුප්‍රාප්තිකයා ලෙස නම් කළ අතර, ඔහු වෙනුවෙන් නීත්‍යානුකූල ලේඛනයක් සකස් කරන මෙන් නිලධාරීන්ට නියෝග කළේ ය
කෙසේනමුත්, කුඩා උතුරු පක්ෂයේ ල්‍යු යොං-‍ග්යොං මෙම ලේඛනය සඟවා යොං-චං කුමරුන්ව සිහසුනට පත් කිරීමට සැලසුම් කළේ ය
නමුත් මහා උතුරු පක්ෂයේ (대북
大北) නායක චුං ඉන්-හොං විසින් මෙය අනාවරණය කරගන්නා ලදී
අනතුරුව ල්‍යුහට මරණ දඬුවම ලබා දුන් අතර, යොං-චං කුමරුන්ව සිරගත කෙරිණි
යොං-චං කුමරු ඊළඟ වර්ෂයේ මියගියේ ය
මෙම සිදුවීමෙන් පසු විවිධ දේශපාලන සහ ප්‍රාදේශික පසුබිම් ඇති නිලධාරීන් මාලිගයට ගෙන්වා ගැනීමට තැත්කළ ද, ලී ඉචොම් සහ චුං ඉන්-හොං ඇතුළු මහා උතුරු පාක්ෂිකයන් මෙයට බාධා කළේ ය
අනතුරුව මහා උතුරු පාක්ෂිකයෝ, ප්‍රධානව කුඩා උතුරු පාක්ෂිකයන් ඇතුළු වෙනත් දේශපාලන පක්ෂවල සාමාජිකයින් මාලිගයෙන් ඉවත් කිරීමට නටයුතු යෙදූහ
අවසානයේ 1613දී, මහා උතුරු සාමාජිකයින් විසින් යොං-චං කුමරුන්ව ඉවත් කිරීමට සිතා යොං-චංගේ මුත්තණුවන් වූ කිම් ජෙනාම්හට කුමන්ත්‍රණ චෝදනා එල්ලකොට මරණ දඬුවම ලබාදුන්හ
අනතුරුව යොං-චංව පිටුවහල් කෙරුණු අතර, එහිදී ඔහුව මරා දැමිණි
එම කාලයේම මහා උතුරු පාක්ෂිකයන් විසින්, කුඩා උතුරු පාක්ෂිකයන් මර්දනය කරන ලදී
1618දී, යොං-චංගේ මව වූ ඉන්-මොක් රැජිනගේ තනතුරු ඉවත් කොට ඇයව සිරගත කරන ලදී
කෙසේනමුත්, රජයේ නිල ප්‍රධානියා වූ ග්වං-හේට මෙය වැළැක්වීමට බලයක් නොතිබිණි
කාර්යසාධනය
ඔහුගේ අවසන් සමයේ නොයෙකුත් අපවාද පැවතිය ද, ග්වංහේ යනු දක්ෂ, යතාර්ථයාදී දේශපාලනඥයකු ලෙස සැලකෙයි
රාජ්‍යය යළි නගාසිටුවීමට උත්සාහ දැරූ ඔහු ලේඛන ප්‍රතිසංස්කරණයට අනුග්‍රහ දැක්වී ය
ප්‍රතිසංස්කරණ ක්‍රියාදාමයේ දී, ඉඩම් පනත ප්‍රතිශෝධනය කළ ඔහු, ජනතාවට ඉඩම් නැවත බෙදා දුන්නේ ය
මීට අමතරව චංදොක් මාලිගය සහ තවත් මාලිගා කිහිපයක් ප්‍රතිනිර්මාණය කරන ලදී
දිගු කාලයක් පුරා අභාවයට ගොස් තිබූ හොපේ හැඳුනුම් ක්‍රමය යළි හඳුන්වා දුන්නේ ද ඔහු විසිනි
විදේශ සම්බන්ධතා සැලකූ විට ඔහු මිං අධිරාජ්‍යය සහ මැංචුවරුන් අතර සමබරව සබඳතා පවත්වා ගත්තේ ය
එවකට කොරියාව මිං ආධිපත්‍යය යටතේ පැවතිය ද, ජොසොන් හමුදාවට මැංචු යුධ සේනාවට මුහුණදිය නොහැකි බව වටහාගත් ඔහු මැංචුවරුන් සමග මිත්‍රශීලී සම්බන්ධතා පවත්වා ගත්තේ ය
මෙය මිං රාජ්‍යයේ සහ විරුද්ධවාදී කොන්ෆියුසියානු කොරියානුවන්ගේ දෝෂ දර්ශනයට ලක් විය
මැංචු-මිං සම්බන්ධතා දැඩිව ආරවුල් සහගත තත්ත්වයකට පැමිණීමත් සමග, 1619 දී මිං රාජ්‍යය ආධාර පතා කොරියාවෙන් සෙබලුන් දසදහසක් ඉල්ලා සිටියේ ය
කෙසේනමුත්, සාර්හු සටනේ දී මැංචු හමුදා ජයගැනීමත් සමග සටන අවසන් විය
සිය හමුදාවෙන් තුනෙන් දෙකක් පමණ අහිමි වූ කොරියානු සෙන්පති ගං හොං-රිප්, නුර්හාකි වෙත යටත් විය
තවත් යුද්ධයක් ඇති වීම වැළැක්වීම සඳහා ග්වංහේගුන් ස්වාධීනව මැංචුවරුන් සමග සාමය ඇති කරගැනීමට මුලපිරී ය
එසේම 1609දී ජපානය සමග රාජ්‍ය තාන්ත්‍රික සම්බන්ධතා ප්‍රතිෂ්ඨාපනය කළ ඔහු, ගියු ගිවිසුම ඔස්සේ සිය වරායයන් ජපනුන් වෙත විවෘත කළ අතර, 1617දී ජපානය වෙත තානාපතිවරුන් පිටත්කර හැරියේ ය
සිය රාජ්‍ය සමය තුළ දී, රාජධානියේ පැරණ ශී විභූතිය නැවත ගොඩනැංවීම පිණිස ග්වංහේගුන් ග්‍රන්ථ මුද්‍රණය දිරිගැන්වී ය
බොහෝ ග්‍රන්ථ මෙකල ප්‍රකාශයට පත්කෙරිණි
ප්‍රකට වෛද්‍ය ග්‍රන්ථයක් වන දොංගුයිබාගම් මෙන්ම ඓතිහාසික වාර්තා ග්‍රන්ථ කිහිපයක්ම මෙකල නැවත ලියැවිණි
1616දී, පළමු වරට කොරියාව වෙත දුම්කොළ හඳන්වා දෙන ලදී
එය වංශවතුන් අතර බෙහෙවින් ජනප්‍රිය විය
සිහසුනෙන් නෙරපීම සහ පසුකාලීන දිවිය
1623දී බටහිර පක්ෂය විසින් මෙහෙයවන ලද කුමන්ත්‍රණයක් මගින් ග්වංහේගුන් සිහසුනෙන් නෙරපන ලදී
පළමුව ඔහු ගංග්හ්වා දූපතේ සිරගත කෙරුණු අතර, පසුව ජේජු දූපතේ සිරගත කෙරිණි
එහිදී 1641දී ඔහු මරණයට පත් විය
සෙසු ජොසොන් පාලකයන් මෙන් ඔහුට රාජකීය සෙහොන්ගැබක් හිමි නොවී ය
ඔහුගේ සහ ර්යු ආර්යාවගේ ‍ශේෂයන් ග්යොංගි පළාතේ නම්යංජුහි භූමදානය කරන ලදී
බටහිර පක්ෂය විසින් ‍න්‍යුංග්යැංගුන් කුමරුන්ව ඉන්ජෝ යනුවෙන් ජොසොන්හි දහසයවන රජ ලෙස පත්කරන ලදී
මෙම ඉන්ජෝ මිං-හිතාවාදී සහ මැංචු-විරෝධී ප්‍රතිපත්ති අනුගමනය කළේ ය
මේ හේතුවෙන් පසුකලෙක මැංචු ආක්‍රමණ ඇති විය
උරුමය

සිහසුනෙන් පහකොට නැවත තනතුර ප්‍රතිෂ්ඨාපනයට ලක් නොකොට විහාර නාමයක් ප්‍රදානය නොකෙරුණු රජවරුන් දෙදෙනා අතරින් අයෙකි, ග්වංහේගුන්
(අනෙක් රජු නම් යොන්සන්ගුන් නැමැති ක්‍රෑර පාලකයායි) නමුත් බොහෝදෙනකු සලකන්නේ ඔහු දේශපාලන අරගලයක පීඩිතයකු වූ බවයි. කෙසේනමුත් ඔහු සිය පූර්වප්‍රාප්තික සොන්ජෝ රජු සහ ඔහුගේ අනුප්‍රාප්තික ඉන්ජෝ රජුටත් වඩා කාර්යසාධනීය පුද්ගලයකු ලෙස සැලකෙයි
වර්තමාන දකුණු කොරියාව තුළ ග්වංහේගුන් සැලකෙන්නේ අත්තනෝමතික පාලකයකුට වඩා, දූරදර්ශී පාලකයකු ලෙසයි
සොන්ජෝ රජු (선조)
 මව
කිම් වංශයේ රාජකීය වංශවත් ගොං බිසව (공빈 김씨)
 බිසෝවරුන් සහ ඔවුන්ගේදරුවන්
යු වංශයේ මුන්සොං අගබිසව (문성군부인 유씨, 15 අගෝස්තු 1576 – 31 ඔක්තෝබර් 1623)
 බලයෙන් පහකළ අනුප්‍රාප්තික කුමරු (폐세자 පෞද්ගලික නාමය යි ජි (이지), 31 දෙසැම්බර් 1598 - 22 ජූලි 1623)
 හොං සෝ-උයි (소의 홍씨)
දරුවන් නැත
 යූන් සෝ-උයි (소의 윤씨)
 දියණියක් (1619–1664)
 හියෝ සුක්-උයි (숙의 허씨)
දරුවන් නැත
 වොන් සුක්-උයි (숙의 원씨)
දරුවන් නැත
 ක්වොන් සුක්-උයි (숙의 권씨)
දරුවන් නැත
 ඉම් සෝ-යොං (소용 임씨)
දරුවන් නැත
 ජොං සෝ-යොං (소용 정씨)
දරුවන් නැත
 සින් සුක්-වොන් (소원 신씨)
දරුවන් නැත
 සිම් සුක්-වොන් (소원 심씨)
දරුවන් නැත
 ජෝ මාලිග ආර්යාව (궁인 조씨)
දරුවන් නැත
 ලී ආර්යාව (상궁 이씨)
දරුවන් නැත
 කිම් ගේ-ෂි ආර්යාව (상궁 김씨, 김개시)
දරුවන් නැත
 චෝයි ආර්යාව (상궁 최씨)
දරුවන් නැත

ඔහුගේ ප්‍රශංසාත්මක මරණාපර නාමය
 කොරියාවේ මහා චේචොක් හ්‍යුන්ගුන් ජුන්දොක් හොංගොං සින්සොං යොංසුක් හ්‍යුම්මුන් ඉන්මු සෝර්යුන් ඉප්ගි මියුංසොං ග්වංර්යොල් යුංබොං හ්යොන්බෝ මුජොං ජුංහ්‍යුයි යේචොල් ජංග්‍යුයි ජංහොන් සුන්ජොං ගොන්‍යුයි සුජොං චංදෝ සුන්ගොප් රජ
 체천흥운준덕홍공신성영숙흠문인무서륜입기명성광렬융봉현보무정중희예철장의장헌순정건의수정창도숭업대왕
 體天興運俊德弘功神聖英肅欽文仁武敍倫立紀明誠光烈隆奉顯保懋定重熙睿哲壯毅章憲順靖建義守正彰道崇業大王

ජනප්‍රිය සංස්කෘතිය තුළ
ලී හෝ-සොං විසින් 2008 රූපවාහිනී කතාමාලාවක් වූ තම්රා, ද අයිලන්ඩ් තුළ
කිම් ස්‍යුං-සූ විසින් 1999-2000 රපවාහිනී කතාමාලාවක් වූ හුර් ජුන් තුළ
ජි සුං විසින් 2003 රූපවාහිනී කතාමාලාවක් වූ ද කිං’ස් වුමන් තුළ
ලී ඉන් විසින් 2004-2005 රූපවාහිනී කතාමාලාවක් වූ ඉමෝර්ටල් ඇඩ්මිරල් යි සුන්-සින් තුළ
ගී බ්යුං-හුන් විසින් 2012 චිත්‍රපටයක් වූ මාස්කරේඩ් තුළ
ලී සං-යූන් විසින් 2013 රූපවාහිනී කතාමාලාවක් වූ TV series ගොඩස් ඔෆ් ෆයර් තුළ
යුවෝඩියා විසින් ලියන ලද ග්වංහේ’ස් ලවර් නැමැති මුලින් නේවර් වෙබ්ද්වාරයෙහි ප්‍රදර්ශනය කළ, 2013 නවකථාව මගින් ග්වංහේ සහ කාල තරණය කරන උසස් පාසල් ශිෂ්‍යාවක අතර ඇතිවන ප්‍රේමය නිරූපණය වේ
සෝ ඉන්-ගුක් විසින් 2014 රූපවාහිනී කතාමාලාවක් වූ ද කිං’ස් ෆේස් ලෙස
චා ස්‍යුං-වොන් විසින් 2015 MBC නාළිකාවේ රූපවාහිනී කතාමාලාවක් වූ ස්ප්ලෙන්ඩිඩ් පොලිටික්ස් හෙවත් හ්වාජුං තුළ
නෝ යොං-හක් විසින් 2015 රූපවාහිනී කතාමාලාවක් වූ ''ද ජිංබිරොක්
අ මොමොයර් ඔෆ් ඉම්ජින් වෝ තුළ ග්වංහේගුන්ගේ චරිතය නිරූපණය කරයි
මූලාශ්‍ර

මේවාත් බලන්න
කොරියාවේ ඉතිහාසය
කොරියාවේ රජවරුන්ගේ ලැයිස්තුව
ජොසොන් රාජවංශය

ජෝසුන් පාලකයින්
1574 උපත්
1641 මරණ
කුමන්ත්‍රණ මගින් ධුරයෙන් පහකෙරුණු නායකයින්
17වන සියවසේ කොරියානු රාජ්‍යත්වය
16වන සියවසේ කොරියානු රාජ්‍යත්වය
හ්වං ජින්ඉ () යනු 2006 වර්ෂයේ KBS2 නාළිකාව විසින් දකුණු කොරියාව තුළ විකාශය කරන ලද ඓතිහාසික කතාමාලාවකි
මෙය මෙම කතාමාලාව සඳහා පාදක වී ඇත්තේ 16වන සියවසේ ජොසොන් රාජ්‍යයේ විසූ හ්වං ජින්ඉ නැමැත්තියගේ ජීවන පුවතයි
ඇය පසුකලෙක කොරියානු ඉතිහාසයේ වඩාත් සුප්‍රකටම ගිසෙංවරිය බවට පත්වන්නී ය
මෙහි ප්‍රධාන චරිතය නිරූපණය කරන නිළි හා ජි-වොන් මෙම නාට්‍යය සඳහා දැක්වූ රංගන ප්‍රතිභාව වෙනුවෙන් 2006 KBS නාට්‍ය සම්මාන උළෙලේ දී ප්‍රධාන ත්‍යාගය (දේසං) දිනාගත්තා ය
ප්‍රේක්ෂක ප්‍රතිශතය සැලකූ විට මෙම කතාමාලාව අතිශය ජනප්‍රිය වූ අතර, ගිංසෙංවරියන් තේමා කොටගත් නිර්මාණ—විශේෂයෙන් මියැසි, රූපවාහිනී නාට්‍ය, චිත්‍රපට සහ කාටූන් සඳහා මෙමගින් ඉල්ලුමක් ඇති විය
කථාපුවත
හ්වං ජින්ඉ යනු වංශවතකුට දාව හ්යුන් ගුම් නැමැති අන්ධ ගිසෙංවරියට උපන් නීත්‍යානුකූල නොවන දියණියයි
ගිසෙංවරියක යනු යැංබැන් වංශවතුන්ගේ අවශ්‍යතා සංසිඳුවීම සඳහා ගායිකාවක, නාට්‍යාංගනාවක සහ සංග්‍රහ කරන්නියක ලෙස සත්කාරයෙහි නියැලෙන්නියකි
තම දියණිය සිය අඩිපාරේ යමින් පුරුෂයන්ගේ කෙළිබඩුවක වීම වළකනු පිණිස හ්යුන් ගුන්, ජින්ඉව වියපත් පූජකයකු විසින් පවත්වාගෙන ගිය දුරබැහැර කඳුකර විහාරයක් වෙත යවන්නී ය
නමුත් එක් දිනක, සත් හැවිරිදි ජින්ඉ විහාරයෙන් පලා ගොස් ගිසෙං රඟහලක් වෙත පැමිණෙන්නී ය
‍ගිසෙංවරියන්ගේ නැටුමෙන් ගැයුමෙන් ප්‍රීතියට පත්වන ජින්ඉ, ගිබං හෙවත් ගිසෙං නිවසකට ඇතුළු වන්නී ය
එහිදී ඇයට පළමුවරට සිය මව මුණගැසෙයි
ඇයට නර්තනයට සහ ගෝමුන්ගෝ සංගීත භාණ්ඩය වැයීමට විශිෂ්ට කුසලතාවක් ඇති බව සැමදෙනා වටහා ගනියි
එදින සිට, ජින්ඉ ජොසොන් රාජ්‍යයේ ඉහළම ගිසෙංවරිය වීමට පුහුණු වෙයි
ඇය රාජධානියේ දක්ෂතම මාලිග නළඟනක වූ, ඉම් බෙක්-මූ නැමැති දැඩි ගුරුවරිය යටතේ ඉගෙනුම ලබයි
බලවත් වංශවතකුගේ පුත්‍රයකු වූ කිම් ඉයුන්-හෝ සමග ජින්ඉ ප්‍රේමයෙන් බැඳෙයි
නමුත් ඔවුන්ගේ සමාජ තත්ත්වයේ වෙනස්කම් හේතුවෙන් ඔහුගේ දෙමාපියන් මෙම සම්බන්ධයට ඉඩනොදෙයි
ඇය සමග පලායාමට තැත්කිරීමේ දී ඉයුන්-හෝ නියුමෝනියාව වැළඳී මියයයි
මෙලෙසින් ජින්ඉගේ ප්‍රථම ප්‍රේමය ශෝකාන්තයකින් කෙළවර වේ
ඉයුන්-හෝව අමතක කරලීමට නොහැකි වන ජින්ඉ තුළ නර්තනයට ඇති ආශාව නැති වී යයි
ඇය ඉදිරි වසර පහ ගතකරනුයේ සංගීතය සපයමින් සහ මධ්‍යම පාන්තිකයන් සමග සංවාදයෙහි නියැළෙමිනි
(ඇය මෙහි දී අතිශයින් ධනවත් වන්නී ය) ඇය රාත්‍රිය ගතකරනුයේ ශෝකයෙහි ගිලී මධු පානයේ නියැළෙමිනි
බීමතින් සිටින අතරතුර ඇය සිය දිවි හානිකරගැනීමට උත්සාහ දරයි
නමුත් කිම් ජුං-හන් නැමැති කවියා ඔහුට බේරා ගනී
අනතුරුව, ජින්ඉ සහ ජුං-හන් සමග මතටභ්දාත්මක ප්‍රේම සම්බන්ධයක් හටගනියි
මේ අතර ඇය, තමන් වෙත ආකර්ෂණය වූ රාජකීය පවුලේ ඥාතියකු වූ බ්යුක් ක්යේ-සූව දැඩිව ප්‍රතික්ෂේප කරයි
එසේම ඇයට නර්තනයේ දී මෙන්ම ප්‍රේමයේ දී දි සිය එදිරිවාදිනිය වූ බු-යොංට ද මුහුණදීමට සිදු වෙයි
ජින්ඉට දුෂ්කර අවස්ථාවන්හි දී සහායට යි-සෙං නැමැති ආරක්ෂකයකු ද වේ
පසුව ඉයුන්-හෝගේ මරණයට බෙක්-මූද දායක වී ඇති බව ජින්ඉ වටහා ගනියි
දෛවෝපගත පටරෙදි නර්තනය කෙරෙහි සූදානම් වන ඔවුන් දෙදෙනා අතර ඊර්ෂ්‍යාව සහ අමනාපකම් ගොඩනැගේ
16වන සියවසේ කාන්තාවන් පිළිබඳ කථානොවන සමයක, හ්වං ජින්ඉ සුප්‍රකට ගිසෙං-ගායන-නර්තන-කාව්‍ය ශිල්පිනියක බවට පත් වේ
ඇගේ රූමත් බව, බුද්ධිය සහ දක්ෂතාව හේතුවෙන් ඇයට ජොසොන්හි වඩාත් බලවත් වංශවතුන් හඳුනා ගැනීමට හැකියාව ලැබෙයි
අවසානයේ ඇය ජුංජොං රජුගේ ගෞරවයට පාත්‍ර වෙයි
දැඩි සමාජ පන්ති භේදිත සමාජයක, සම්ප්‍රදායික අදහස් බිඳහෙළූ කාන්තාවක වූ ඇය කලාවේ සහ ජීවිතයේ රසමුසු තැන් සොයාගියා ය
සිය ජීවන සමය තුළ දී නින්දාවන්ට මෙන්ම පැසසුමට ද ලක් වූ ඇය ඉතිහාසයේ නොමැකෙන සටහනක් තැබුවා ය
චරිත නිරූපණය

ප්‍රධාන චරිත
 හා ජි-වොන්, හ්වං ජින්ඉ ලෙස
 කිම් යොං-ඒ, ඉම් බෙක්-මූ ලෙස
 වං බිට්-නා, බු-යොං ලෙස
 කිම් ජේවොන්, කිම් ජුං-හන් ලෙස
 ර්යු තේ-ජූන්, බ්යුක් ක්යේ-සූ ලෙස
 ජං ක්‍යුන්-සුක්, කිම් ඉයුන්-හෝ ලෙස
 ජොන් මි-සොන්, ජින් හ්යුන්-ගුම් ගෙස, හ්වං ජින්ඉගේ මව
 ලී ෂි-හ්වන්, යි-සෙං ලෙස
 කිම් බෝ-යොන්, මේ-හ්යැං ලෙස
 ෂිම් ඉයුන්-ක්යුං, ළමා හ්වං ජින්ඉ ලෙස

සහායක චරිත
ජෝ සුං-හා, ඉයොම්-සූ ලෙස
ගී ඉන්-හ්යේ, ගේ-දොං/දන්ෂිම් ලෙස
ජුං ක්යුං-සූන්, ගුම්-චූන් ලෙස
සොං යි-වූ, එං-මූ ලෙස
යූ යොන්-ජි, සොම්-සොම් ලෙස
කිම් සුන්-හ්වා, ගේ-දොංගේ සේවිකාව ලෙස
ජෝ යේ-නා, හ්යං-රිම් ලෙස
මි සේ, ඒ-රං ලෙස
ලී ජි-ඉයුන්, ගුම්-හොං ලෙස
හ්වං ඉයුන්-හා, හන් යොන්-වූ/වොල්-හ්යං ලෙස
හ්යුන් සොක්, සුං ඉක්-හ්වන් ලෙස
සියෝ හ්යුන්-ජින්, ජුං කා-ඉයුන් ලෙස
කිම් ස්‍යුං-වූක්, ජං සූ-මන් ලෙස
ලී දේ-රෝ, ජූ-ජි ලෙස
ජෝ ජේ-වන්, ජං-යි ලෙස
ලී හී-දෝ, කිම් චම්-පන් ලෙස
ආන් හේ-සූක්, චා ආර්යාව ලෙස
මූන් චුන්-ෂික්, දොක්-පල් ලෙස
ජුං සං-හූන්, සං-සූ ලෙස
චෝයි සං-හූන්, ජුං-චූක් ලෙස
යූන් ජේ-රං, යොන්-හොං ලෙස
පාක් ක්වි-සූන්, සං ජ්වා-ස්‍යුං ලෙස

නිෂ්පාදනය
හ්වං ජින්ඉ සඳහා වූ රූගත කිරීමේ න්‍යායපත්‍රය රූපවාහිනී කතාමාලාවක් සඳහා තරමක් දුෂ්කර එකක් විය
ඇතැම් අවස්ථාවල දින හතම විවේකයක් නොමැතිව රූගත කිරීම් සිදු වූ අවස්ථා විය
මෙහි හා ජි-වොන්, වං බිට්-නා, කිම් ජේවොන් සහ ජං ක්‍යුන්-සුක් වැනි ජනප්‍රිය යොවුන් නළුනිළියන් මෙන්ම කිම් යොං-ඒ සහ කිම් බෝ-යොන් වැනි කෘතහස්ත කොරියානු නළුනිළියන් ද රංගනයේ යෙදීම විශේෂත්වයකි
මෙම කතාමාලාවේ ඇඳුම් (නිර්මාණය කිම් හ්යේ-සුන් විසිනි), නර්තන අංග සහ සංගීතය ඒවායේ වූ චිත්තාකර්ෂණීයභාවය සහ සරාගීභාවය හේතුවෙන් ඇගයුමට ලක් විය
ඇගයුම්

ප්‍රභවය
TNS මීඩියා කොරියා

අන්තර්ජාතික විකාශය
මෙම කතාමාලාව 2007 වර්ෂයේ දී, තායිවානය, මැලේසියාව සහ පිලිපීනය යන රටවල විකාශය විය
2008 නොවැම්බර් සිට 2009 පෙබරවාරි දක්වා, මෙහි තෝරාගත් කථාංගවල මාසික තිරගැන්වීම් නිව් යෝක් නගරයේ කොරියා සංගමයේ දී පවත්වන ලදී
2015 නොවැම්බර් වන විට මෙම කතාමාලාව එක්සත් ජනපදයේ ප්‍රධාන ප්‍රදර්ශක සේවාවලින් ලබාගත හැකි විය
තායිලන්තය තුළ 2015 ඔක්තෝබර් 26 සිට True4U නාළිකාව ඔස්සේ මෙම කතාමාලාව විකාශය කෙරිණි
මේවාත් බලන්න 
 හ්වං ජින් යි (චිත්‍රපටය)
 ගිසෙං

මූලාශ්‍ර

බාහිර සබැඳි 
 හ්වං ජින්ඉ නිල KBS වෙබ්අඩවිය 
  හ්වං ජින්ඉට අදාළ හන්සිනෙමාහි ඇති ගිණුම
 
 හ්වං ජින්ඉට අදාළ KoreanWiz
org ගිණුම

කොරියානු විකාශන පද්ධතියේ රූපවාහිනී නාට්‍ය
2006 දකුණු කොරියානු රූපවාහිනී කතාමාලා ඇරඹීම්
2006 දකුණු කොරියානු රූපවාහිනී කතාමාලා අවසන් වීම්
2000 දශකයේ දකුණු කොරියානු රූපවාහිනී කතාමාලා
කොරියානු-භාෂා රූපවාහිනී වැඩසටහන්කරණය
දකුණු කොරියානු ඓතිහාසික රූපවාහිනී කතාමාලා
රූපවාහිනී කතාමාලා
 ජොසොන් රාජවංශය පසුබිමෙහි නිර්මාණය වූ රූපවාහිනී කතාමාලා
ජං යොං-සිල් () යනු 2016 වර්ෂයේ දී විකාශය වූ දකුණු කොරියානු ඓතිහාසික රූපවාහිනී මාලා නාට්‍යයකි
මෙහි ප්‍රධාන චරිත නිරූපණය කරන්නේ සොං ඉල්-ගූක්, කිම් යොං-චොල්, කිම් සං-ක්‍යුං සහ පාක් සුන්-යොං යන නළු නිළි පිරිස විසිනි
මෙය ද ජිංබිරොක්
අ මෙමොයර් ඔෆ් ඉම්ජින් වෝ නැමැති කතාමාලාව විස්ථාපනය කරමින් KBS1 නාළිකාව ඔස්සේ 2016 ජනවාරි 2 දින විකාශය ඇරඹී ය
2016 මාර්තු 26 දින දක්වා විකාශය මූ මෙම කතාමාලාව සෙනසුරාදා සහ ඉරිදා දිනවල 21
40ට (KST) කථාංග 24කින් යුක්තව ප්‍රචාරය විය
කථාපුවත

මෙම රූපවාහිනී කතාමාලාව සඳහා පාදක වී ඇත්තේ 15වන සියවසේ ජොසොන් රාජවංශ සමයේ විසූ ජං යොං-සිල් (සොං ඉල්-ගූක්) නැමැති ප්‍රකට නව නිර්මාණකරුවා සහ විද්‍යාඥයාගේ චරිතයයි
වහලකු ලෙස උපන් ඔහු සුවිශේෂී දක්ෂතාවන්ගෙන් හෙබි අයකු වන අතර, තාරකා විද්‍යාව කෙරෙහි අසීමිත උනන්දුවක් දැක්වීය
සේජොං රජු (කිම් සං-ක්‍යුං) විසින් ඔහුගේ දක්ෂතා සහ හැකියා හඳුනා ගන්නා අතර ඉන් අනතුරුව ඔහුට රාජ මාලිගයට පැමිණීමට ආරාධනා හිමි වේ
ජොසොන් රාජවංශයේ විද්‍යාව සහ තාක්ෂණය දියුණු කිරීම සඳහා සුවිසල් දායකත්වයක් දැක්වූ ඔහු, ජල ඔරලෝසුව, හිරු තැටිය, තාරකා විද්‍යාත්මක උපකරණ, වර්ෂාමානය වැනි විශිෂ්ට නිපැයුම් ජාතියට දායාද කළේය
එසේම නව යුධ උපකරණ නිර්මාණය පිළිබඳ අත්හදා බැලීම් ද ඔහු විසින් සිදුකරන ලදී
ඓතිහාසික තොරතුරු

මහා සේජොං රජුගේ රාජ්‍ය සමය තුළ විසූ ජං යොං-සිල් (හංගුල්
වර්ෂාමානය පිළිබඳ සඳහනක් දැක යොංජෝ රජු එය ප්‍රතිනිර්මාණය කිරීමට නියෝග කොට ඇත
මෙහි 1770 වර්ෂය සඳහන් ක්විං රාජවංශයේ ක්වියැන්ලොං (රාජ්‍ය
චරිත නිරූපණය

ප්‍රධාන චරිත
සොං ඉල්-ගූක්, ජං යොං-සිල් ලෙස
ජුං යුන්-සොක්, ළමා ජං යොං-සිල් ලෙස
කිම් සං-ක්‍යුං, ලී දෝ ලෙස
පසුව සේජොං රජු (13971450)
හොං හ්‍යුන්-තෙක්, ළමා ලී දෝ ලෙස
කිම් යොං-චොල්, ලී බං-වොන් ලෙස